Lepas Kahwin, Boleh Teruskan Hobi, Tapi Kena Tahu Logik & Toleransi. Yang Penting Kena Pandai Jaga Anak Dulu- Hanis Zalikha

Perkahwinan menyatukan dua jiwa, berkongsi segala suka dan duka. Namun, bagaimana dengan hobi sebelum berkahwin? Bagi suami isteri yang berkongsi hobi sama mungkin tiada masalah, tetapi bagaimana sebaliknya. Ini berlaku pada selebriti terkenal Hanis Zalikha dan suaminya Hairul Azreen.

Gemar aktiviti lasak serta memancing menyebabkan ada sesetengah peminat pasangan mahu mengetahui apakah perasaan Hanis Zalikha yang sering ditinggalkan dek suaminya beberapa hari untuk memenuhi keinginan hobinya itu.

Jujurnya isteri mana yang suka ditinggalkan berhari-hari. Namun kena ada ‘give & take’ selain saling jujur dan mengamalkan sikap bertolak ansur. Tiada masalah untuk meneruskan hobi asalkan berpada-pada kan.

Jom dengar perkongsian ibu kesayangan Yusof Iskandar  tentang hal ini;

I get this question a lot ? Suami & hobi.

Ini bukan nasihat, ini perkongsian. Selama kami berkawan pun, Keknis dah sentiasa sokong / sertai hobi dan minat dia. Main paintball dengan kawan-kawan dia, badminton, selam skuba dan memancing kat muara. So I don’t think that should change just because we got married.

Lelaki kalau dah minat, dia memang akan fokus dan bersemangat. Macam masa dia nak ngorat kita, macam tulah. Takde siapa boleh halang ? Jadi lelaki yang berhobi ni bagus, berjiwa besar & berdaya saing bila dia SALURKAN tenaga & semangat dia kepada aspek lain dalam hidup (keluarga & kerjaya).

Tapi dia kena tahu logik, dan juga toleransi. Logiknya, dah kahwin taklehlah seminggu sekali nak berhobi kemainnn. Toleransinya, dia ada hobi, isteri pun kena ada hobi (atau masa untuk buat benda yang disukai). He can go on his fishing trips, I can go on my girls trip. But the number one rule is: Lepas kahwin, boleh teruskan hobi, tapi kena pandai jaga anak dulu. (Takleh mulakan dengan ‘anak taknak kat I, nak dekat you je’. Takleh. Dari pantang dah kena involve jaga anak)

You really do not want to take that away from him. The passion, the drive and the happiness from doing the things he loves makes him the person you admire so much. So appreciate your man and his passion. A man full of life, can love you better.

InsyaAllah.


Tanam Terung Tepi Rumah, Berbuah Lebat Sampai Tak Habis Makan. Ni Tipsnya, Mudah Sangat!

Sesiapa pun boleh manfaatkan kawasan laman rumah yang terhad untuk melakukan aktiviti berkebun bersama keluarga. Paling mudah, mencuba untuk menanam sebatang dua pokok terung seperti mana yang dilakukan oleh Encik Azuan Abdullah ini.

Siapa sangka, dengan hanya 2 batang pokok tersebut hasil sayur terung yang dituai bukan sahaja dapat dinikmati olehnya sekeluarga, malah turut dikongsi bersama jiran-jiran di kediamannya.

Jadi tentu kita ingin tahu apa yang dilakukannya hingga membuatkan tanaman terungnya berbuah lebat. Untuk itu, jom semak perkongsian bermanfaat ini.

Tips Nak Bagi Terung Buah Lebat Sampai Tak Habis Makan!
“Pokok terung ni saya tanam suka-suka tepi rumah. Jenis antabogal. Tanam dua pokok je, buahnya memang tak habis makan. Okey. Ni cara-cara saya tanam dan jaga dua pokok terung ni.

Patutlah masa ambil benih hari tu, kawan kata terung jenis ni boleh capai 15 kg sepokok. Masa tu was-was lagi. Betul ke ni? Ke sembang je lebih!

Bila dah tanam sendiri ni, rasanya cakap member tu boleh percaya la sebab dah lebih 30 biji saya petik terung ni dari 2 pokok yang saya tanam. Buah kat pokok sekarang ada lebih kurang 20 biji lagi.

Memang kami tak habis makan walaupun tanam dua pokok. Siap pokok terung ni dapat berbakti lagi untuk 6 buah rumah saudara kami. Alhamdulillah.“-Azuan Abdullah

Langkah-langkahnya :

2. Tanam anak benih masa umur 35 hari lepas semai.

3. Lepas tanam terus sembur dengan kawalan organic buatan sendiri. Semburan juga dibuat pada hari kedua dan ketiga lepas tanam. Sembur pada awal pagi.

4. Siram dengan air kosong pada hari pertama dan kedua lepas tanam. Siram pada waktu pagi dan petang. 1 liter setiap kali siram.

5. Siram dengan baja subur pada hari ketiga lepas tanam. Kadar pencairan adalah 10 ml larutan stok baja subur untuk 1 liter air. Siram 1 liter satu pokok pada waktu pagi. Sebelah petang siram dengan air kosong sebanyak 1 liter 1 pokok.

6. Siram dengan air kosong pada hari yang kita tak siram dengan air baja. 1 liter pagi dan 1 liter petang.

7. Siram dengan air baja subur dua kali seminggu sehingga pokok ini berumur 14 Hari Lepas Tanam (HLT). Saya siram pada umur 3 HLT, 7 HLT, 10 HLT dan 14 HLT. Kadar pencairan adalah 10 ml larutan baja subur untuk 1 liter air. Siram pada waktu pagi, 1 liter 1 pokok. Petang siram dengan air kosong 1 liter 1 pokok.

8. Bila pokok 17 HLT, 20 HLT, 24 HLT, 27 HLT dan 30 HLT, guna pencairan 15 ml larutan stok baja subur untuk 1 liter air. Siram pada waktu pagi, 1 liter satu pokok. Petang siram dengan air kosong, 1 liter 1 pokok.

9. Sembur dengan kawalan organic buatan sendiri pada setiap hari kita siram air baja. Sembur awal pagi. Sembur pada pucuk dan daun muda hingga basah lencun.

10. Pastikan tiada rumput di kawasan pokok kita sebab rumput ni rumah bagi serangga perosak. Bila tiada rumput, risiko serangan perosak pun kurang dan nak kawal pun mudah.

11. Boleh start siram dengan air baja buah bila pokok dah 34 hari lepas tanam. Kadar pencairan adalah 15 ml untuk 1 liter air. Siram pada waktu pagi, 1 liter 1 pokok. Petang siram dengan air kosong, 1 liter 1 pokok.

12. Ulang langkah diatas dua kali seminggu hingga pokok umur 60 hari lepas tanam.

13. Bila pokok dah start berbuah dan boleh kutip hasil, buang daun yang tak berfungsi setiap minggu.

14. Bila pokok umur 64 hari lepas tanam, saya siram dengan baja buah antara 1.5 – 2 liter sepokok. Siram pada waktu pagi dan kadar pencairannya juga adalah sama. Petang siram dengan air kosong, juga antara 1.5 – 2 liter setiap pokok.


Bila Suami Tak Minat Dengan Hibah, Ni Isteri Kena Buat Dulu!

Tuntutan hidup masa kini memerlukan isteri perlu bertindak bijak tanpa perlu menyerahkan masa depan sepenuhnya ditangan suami.

Ada banyak faktor menyebabkan kita sebagai isteri perlu berdikari, umpamanya jika suami tidak berminat dalam hal hibah.

Ini dijelasjan oleh Dr. Azizul Azli Ahmad untuk info bersama. Jom semak.

BILA SUAMI TAK MINAT BERHIBAH?

1. Bencana kewangan buat wanita bermula bila suami meninggal, penceraian berlaku, ketua keluarga kemalangan, masalah kesihatan melanda atau ada hati dengan gadis jelita Alya.

2. Jangan bergantung pada suami sepenuhnya hidup ini. Buat simpanan sendiri. Jika suami tiada kesedaran kewangan, jangan kongsi berapa simpanan yang kita ada.

3. Mula belajar beli aset pelaburan seperti emas dan hartanah. Saya adakan kampen ‘Gadis Bistari Ada Rumah Sendiri’. Beli sebuah rumah kecil sahaja dan bermula.

4. Ambil perlindungan diri, jika bencana datang pada diri dan suami ada takaful melindungi.

5. Jadi Gabenor Kewangan Keluarga, urus kewangan keluarga dengan baik. Wujudkan Tabung Simpanan, Tabung Pelaburan dan Tabung Perlindungan.

6. Jangan utamakan tabungan pendidikan anak hingga lupa dana persaraan diri sendiri.

7. Bab duit jangan beremosi, suami nak pinjam duit suruh buat Pinjaman Peribadi mohon hindari diri. Jangan buat hutang kerana Terlalu Sayang!

8. Pujuk suami beli aset pelaburan hartanah, jika dia tak berminat himpun duit sendiri dan belilah sebuah rumah kos rendah.

9. Jangan terlalu lama menyewa, didik suami beli rumah sebelum ada anak pertama.

10. Hidup ini bukan berserah pada takdir, kita yang harus tadbir dengan baik.

Suami gaya Shahrizal yang tak boleh buat keputusan ada dimana mana.

Bersedialah, hidup ini bukan drama.


Daun Pandan Bukan Hanya Naikkan Aroma Masakan,  Tapi Mampu Kecutkan Jerawat, Sila Buat Masker Daun Pandan Ni Ya!

Daun pandan boleh kecutkan jerawat? Ya betul. Itulah kelebihan daun yang satu ini. Bukan hanya untuk masakan sahaja tetapi boleh juga merawat masalah jerawat.

Jangan tak tahu, daun pandan juga mampu menyegarkan tubuh badan. Buatkan air rebusannya dan amalkan minum ketika suam. Kali ini jom cuba daun pandan sebagai masker pula. Muka pun cantik, jerawat pun hilang. Jom cuba.

Bahan Masker

/2 sudu teh air perahan daun pandan
1/2 sudu teh madu asli
1 biji pisang
1/4 sudu teh minyak zaitun
1/2 biji limau nipis

Cara membuatnya:

1. Campurkan semua bahan sehingga sebati dan biarkan selama kurang lebih 5 minit.

2. Masukan minyak zaitun ke dalam campuran.

petua ni.

Cara menggunakannya:

Sapukan masker ini pada wajah dan leher. Gunakan masker ini 2 kali seminggu.

Sumber : Petua Ibu


“Beradab Betul. Inilah Didikan Dari Rumah.”Bapa Tak Sengaja Sebut ‘Wey’, Reaksi Anak  Tegur Dapat Pujian Ramai!

Anak-anak ibarat kain putih bersih dan ibu bapa yang bertanggungjawab untuk mencorakkannya dengan didikan kepada mereka.

Dalam satu perkongsian video ditiktok, gelagat anak kecil bersama bapanya mengundang  perhatian ramai.

Menerusi rakaman tersbeut, kelihata dua beranak ini sedang berbual. Telatah comel anak kecil yang dikenali sebagai Yaya nyata mencuri tumpuan.Gelagat Yaya sememannya menjadi perhatian ramai di sosial media dek kepetahannya berkata-kata. Sudahlah comel bijak pula.  Malah, loghat utaranya yang pekat memang cukup menghiburkan.

Menerusi perkongsian terbaru itu, Yaya menegur bapanya yang tanpa senegja terlepas kata dan menyebut perkataan ‘wey’.

Lantas Yaya yang memanggil ayahnya abi terus menegurnya secara berbisik. Berikut adalah rakaman anak kecil bijak tegur bapa yang dikongsikan ini:


Jangan Pakai Inai Ketika Hamil, Ini 5 Sebab Ibu Kena Tahu!

Trend memakai inai di kalangan wanita pada hari ini semakin menjadi popular. Kebanyakan kaum wanita menjadikan hiasan inai sebagai salah satu pelengkap gaya pada kuku mereka.

Walaupun pemakaian inai dikatakan selamat dipakai oleh wanita hamil dan menyusukan anak namun baru-baru ini tular satu video di TikTok seorang wanita menyatakan dia ditegur oleh jururawat kerana memakai inai ketika membuat pemeriksaan mengandung di sebuah klinik.

Pesan jururawat itu juga, wanita yang mengandung dan akan bersalin dinasihatkan mengelakkan diri daripada memakai inai buat sementara waktu.

Perkongsian video oleh pengguna TikTok @shafiqahathirahfazil itu menjadi perhatian ramai sehingga menjadi tanda tanya warga maya yang keliru apa punca wanita hamil tak digalakkan memakai inai.

Sebenarnya pemakaian inai bukanlah suatu yang salah atau boleh memberi kesan kepada bayi dalam kandungan.

Ia perlu dielakkan bagi urusan pemeriksaan kesihatan ibu hamil dan ibu nak melahirkan bayi atas sebab-sebab seperti berikut yang pernah dikongsi oleh seorang jururawat terlatih Bel Nawhen atau nama sebenarnya Nur Nabiila Masfuzah Abdullah di Facebook beliau satu ketika dahulu.

Menurut Bel kalau pakai pewarna kuku, memang jururawat akan pesan suruh cuci atau tanggalkan pewarna kuku tersebut.

Ini antara sebabnya kenapa ibu hamil disuruh elak daripada memakai inai:

1. Warna kuku yang pelbagai akan menyukarkan perawat untuk melihat kadar kekurangan oksigen melalui pemerhatian kuku seseorang individu.

2. Ukir inai atau memakainya di kuku, kalau boleh elak kerana inai ukir di tangan dan kuku menyukarkan untuk suntikan jarum jika ibu tiba-tiba perlu melahirkan bayi secara pembedahan Caesarean.

3. Jururawat akan periksa darah pada kuku ibu hamil semasa pemeriksaan kesihatan untuk tengok sama ada kebiruan dan sebagainya.

4. Bagi ibu hamil yang ada masalah Anemia, pemeriksaan menerusi kuku boleh mengesan sebarang masalah abnormal yang berlaku.

5. Pemakaian inai pada kuku menyukarkan jururawat untuk memeriksa masalah Hypoxia iaitu kurang oksigen dalam darah yang paling cepat dikesan melalui kuku pesakit.

Tetapi kalau sudah pakai inai jangan tambah lagi inai sebelum melahirkan bayi. Tetapi kalau sudah terpakai kita tidak boleh buat apa-apa.

Sumber: Sinar Plus & Kosmo


“Dia Meninggal Saat Puasa Dan Melakukan Umrah.” Wanita Meninggal Dunia Depan Kaabah

Tular di laman sosial apabila seorang wanita dilaporkan telah meninggal dunia di depan Kaabah sewaktu sedang menunaikan umrah.

Wanita yang bernama Heba Mustafa adalah jemaah dari Mesir yang dilaporkan meninggal dunia akibat serangan jantung di samping suaminya, Abdelmoniem Elkhateeb.

Menurut suaminya, Elkhateeb yang merupakan seorang profesor di Fakulti Perubatan Universiti Assiut Mesir mengenai kematian isterinya mengundang pelbagai reaksi daripada netizen Arab Saudi dan juga Mesir.

“Allah berhak mengambil apa yang Dia miliki dan semua apa yang Dia berikan.

“Dengan hati yang penuh kesabaran sambil mengharapkan pahala-Nya dan dengan air mata yang berlinang, saya meratapi pemergian isteri, ibu kepada anak-anak, jodoh, peneman, buah hatiku, kebaikanku di dunia, senyumanku, rakanku, dan sahabatku.

“Saya bersaksi kepada Allah, dia adalah isteri yang solehah dan patuh, setia kepada keluarganya dan keluarga suaminya. Dia lurus dan menjalankan peranan sebagai ibu dengan sangat baik.”

Sewaktu menceritakan mengenai saat-saat terakhir pertemuan mereka di depan Kaabah, Masjidil Haram pada Khamis, seakan sudah tahu bakal pergi buat selamanya, wanita itu sempat tersenyum dan mengucapkan selamat tinggal kepada Elkhateeb.

“Saat rohnya diangkat naik bertemu Allah dari Masjidil Haram di Makkah, dia sedang berpuasa dan melakukan umrah ketika bulan suci Ramadan. Innalillahiwainna ilaihi roji’un.”

Tambahnya, isterinya itu pernah berkata dia ingin dimakamkan di Makkah dan kini apa yang diingini menjadi kenyataan.

“Ya Allah, ampunilah dia, kasihanilah dia, dan berikan dia syurga tertinggi, serta berikan kami kesabaran dan kemampuan untuk menahan rasa pedih kerana perpisahan ini,” demikian coretan Elkhateeb.

Melalui posting tersebut, ramai yang mendoakan mendoakan agar isteri Elkhateeb meninggal dalam husnul khotimah serta mendapat limpahan rahmat dan keampunan Allah SWT.

[TIPS]


“The Real Mak-Mak.” Mengadu Violin Baru Putus Tali, Sikap Bersahaja Raja Permaisuri Agong Raih Perhatian Warganet.

Bagi meminati violin tentunya mengenali remaja lelaki ini yang semakin dikenali ramai dengan aksi menggesek violin dengan cara unik.

Mohamad Aqmal Daniel Hashim atau mesra disapa dengan Danny, 20, tampil dengan bahasa tubuh, keasyikan, kelincahan dan riak wajah terhadap instrumental violin sudah pastinya memberikan aura tersendiri terhadap persembahannya.

Mahasiswa Diploma Pengajian Perniagaan di Kolej Yayasan Pelajaran Johor (KYPJ) yang berkolaboratif dengan Universiti Teknologi Mara (UiTM) ini, sudah pastinya mengingatkan kita kepada pemain violin terkemuka dunia, Vanessa Mae.

Muat naik terkini, bekas pelajar Sekolah Menengah Teknik Johor Bahru, ini menarik perhatian ramai peminat di media sosialnya. Dia  memuatnaik foto bersama Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Tuanku bersama dengan Raja Permaisuri Agong Tunku Azizah Aminah Maimunah Iskandariah ketika dijemput membuat persembahan di Majlis Resepsi YB Dato Indera Mohd Shahar @shaharabdllh (Timbalan Menteri Kewangan) & Datin Indera Dr Sharifah Nur’Insyirah.

Gambar berkenaan  berserta kapsyen ringkas telah meraih perhatian warganet.

“Sempat Tuanku Permaisuri Agong mengadu tali violin putus.”

Warganet kagum sikap ‘humble’ Raja Permaisuri Agong

Melihat video berkenaan, ramai warganet kagum sikap bersahaja Raja Permaisuri Agong .

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Guru Kaunselor Ini Kongsi Tip Elak Terlajak Pukul Anak. Deep.

Mendidik anak ada cabarannya. Memukul bukan salah satu cara penyelesaian mendidik anak. Ikuti perkongsian Puan Farhana ini yang juga merupakan seorang kaunselor sekolah.

Kenapa pukul anak tidak ada dalam option saya mendidik anak buat masa sekarang?

Saya tidak mahu ajar mereka bahawa sebenarnya tidak mengapa untuk pukul seseorang di sekeliling mereka, tidak kiralah bila mereka marah ke, atau sedih ke..

Mereka belajar memukul orang itu dari apa yang mereka terima dari sekeliling mereka.

Sebab itu kalau saya tengok ada sesetengah anak anak di sekolah, marah sikit je terus sepak kawan.

Masalah anger managment begitu membimbangkan

Dan ia tidak semudah kita beritahu mereka itu salah mereka akan stop.

Itu semua datang dari dalam, apa yang mereka terima dan belajar dari kecil dan mereka bahawa sehingga besar.

Jadi, saya mohon sangat sangat untuk fikir 1000 kali sebelum pukul anak.

Pukul anak itu kadang kadang dijadikan shortcut untuk mendisiplinkan anak.

Berkesan.
Untuk waktu itu.

Namun, untuk jangka masa panjang.
Menakutkan.

Pukul anak, biarlah jarang jarang
Pukul anak, biarlah sebab kukuh
Pukul anak, biarlah sesuai usia
Pukul anak, biarlah dengan akal waras

Tips untuk elakkaan diri terlajak pukul anak, terutamanya untuk kes kecil.

Sebelum pukul anak, pukul diri sendiri dulu.

Ambil masa untuk lengah lengah kan situasi itu.

Bila anda sejuk sikit, mungkin anda akan pertimbangkan pilihan kedua, ketiga dan keempat selain memukul anak.

#notaparentingpuanfarhan


Naik Train Dari Kluang Ke Kota Bahru, Keluarga Ni Enjoy Bercuti Lihat View Yang Cantik!

Mungkin ramai antara kita ada yang masih belum mencuba merasai pengalaman bercuti dengan menaiki keretapi untuk ke destinasi tertentu bersama seisi keluarga. Istimewanya menaiki keretapi ini, sepanjang perjalanan akan dihidangkan dengan  suasana kedesaan dan melihat panorama hutan dan gunung ganang yang indah sepanjang perjalanan.

Hal ini pastinya akan memberi pengalaman yang begitu bermakna buat yang pertama kali mencubanya.

Meskipun terpaksa melalui tempoh perjalanan yang panjang, namun itu semua akan menjadi momen indah yang akan terus dikenang.

Trip Family 4H3M ke Kota Bharu dengan menaiki Train Express Rakyat Timuran.

2 Malam di dalam train & 1 Malam di hotel

Total PAX: 8 Dewasa,3 Kanak-kanak & 1Bayi.

1 Jan 2023

10:40PM ERT26 Kluang – Wakaf Bharu

Saya ambil semua dalam 1 Koc (T8) dan booking katil bawah untuk lebih selesa dan dapat view yang lebih cantik dan sedikit luas berbanding katil atas.

Perjalanan mengambil masa selama 14 jam dan akan sampai di Wakaf Bharu keesokan harinya iaitu Pada 2 Jan 2023.

Saya parking di KTM Kluang berdekatan Kluang rail coffee ,kena pakai TnG card dan bayaran dikenakan max RM5 untuk sehari, open car park tapi still selamat sebab berpalang.

Dari Kluang sampai Ke Kuala Lipis korang kena tidur dan berehat sebab malam tak nampak apa pun view,tapi dari Merapoh sampai la ke Tumpat korang kena bangun untuk tengok sunrise dan view yang cantik di sepanjang perjalanan sehinggala sampai ke destinasi terakhir.

Cafe ada sediakan makan untuk breakfast tapi pilihan makanan amat limited, kalau nak minum-minum dan makan maggi cup sambil lepak dekat cafe pun nice. Saya dah siapkan stock makanan awal-awal sebab trip family ni ramai and incase ada yang lapar tengah-tengah malam tu kan ada jugak bekalan.

BACA ARTIKEL MENARIK INI JUGA

1:00PM Sampai di Stesen Wakaf Bharu,Kelantan.

Train lewat tiba 30mins dari jadual asal

Kami sewa van untuk 1 hari setengah dengan kos RM450 ,van Hiace 12 seat sesuai sangat untuk trip family ni.

Destinasi Pertama selepas Lunch kami pergi jalan-Jalan dan shopping di Kompleks Bebas Cukai,Pengkalan Kubor,Tumpat.

Dalam perjalanan balik ke Kota Bharu, kami Singah bergambar di Wat Machimmaram,Tumpat.

Sampai di Kota Bharu terus check in di Ibis style Kota Bharu ,aim stay hotel ni sebab saya dapat offer yang menarik dan kebetulan ada pool, boleh bawa anak-anak buah mandi tapi awas ya, pool dia dalam dan tiada pool kanak-kanak, korang kena bawa pelampung dan awasi anak-anak korang.

Banyak kedai makan yang viral tutup, kami cari Dinner di sekitar bandar KB dan terus balik ke Hotel untuk berehat.

3 Jan 2023

Breakfast di Kopitiam Kita

Cari ole-ole di Pasar Khadijah

Picnic di Pantai Nami Malaysia, juga di kenali sebagai Pantai Senok yang terletak di Daerah Bachok.

Minum petang sebelum balik malam nanti,kami cuba ICT di Warung Acu Tera Sotong Celup Tepung.

Return semula Van Sewa di station Wakaf Bharu.

Mandi,solat,Makan dan tunggu train ERT27 untuk balik semula Ke Kluang.

Train ERT27 sampai on time ,masuk je train semua terus tertidur kepenatan.

4 Jan 2023

Train ERT27 sampai di Stesen KTM Kluang dan kami beransur pulang.

Tips

Korang boleh downloads Apps KITS KTMB dan buat tempahan seawal sebulan untuk pastikan korang dapat katil bawah dan koc yang bersesuaian.

Elakan pilih katil di no awal dan akhir (1&3 dan 37&39) sebab tingkap dia ada 2 section dan korang tak akan dapat view yang penuh sebab ada panel tingkap.

Bagi mereka yang tak nak ada ganguan orang keluar masuk dari koc ke koc untuk ke cafe boleh pilih di koc yang hujung sekali (T8/9) agak bising sedikit sebab dekat dengan engine lokomotif untuk ERT26 (JB sentral-Tumpat),kalau untuk laluan balik insyallah tiada bunyi engine sebab Koc Hujung Kepala Lokomotif akan berada di hadapan sekali.

Pastikan korang ambil masa dan keluar sekejap untuk bergambar di stesen Gua Musang sebab view dia sangat cantik dan train akan berhenti sedikit lama di sana.

Ruang bagasi tidak disediakan ya, barang dan beg boleh diletak ditepi katil di laluan di dalam koc, kalau dalam perjalanan balik korang tershopping banyak, korang boleh book extra 1katil untuk kumpulkan satu tempat untuk mengelakan kehilangan barang dan memudahkan pergerakan nak turun dari train nanti. Macam saya ada beli 2 katil kanak-kanak tapi masa balik barang banyak sangat, jadinya 2 orng anak buah saya tidur sekali dan lagi satu katil kami buat cargo space untuk kami.

Warga emas/pesara kerajaan ada diskaun konsesi sebanyak 50% tetapi kena buat pendaftaran di kaunter ataupun online melalui apps KITS terlebih dahulu.

Tiket kanak-kanak untuk umur 4-12 tahun, manakala 3 tahun ke bawah adalah percuma dengan syarat mereka perlu duduk bersama Ibu/bapa dan umur dikira mengikut bulan kelahiran ya.

Untuk Penumpang yang datang dari lembah klang ataupun utara, korang boleh naik ETS sampai ke stesen Gemas untuk try naik Sleepers Train/Jungle train/Express Rakyat Timuran ni. Boleh semak jadual dan rancang perjalanan kerana 1 hari cuma 1 jadual perjalanan sahaja.


“Maryam Masuk Islam, Bukan Kaum. Tak Wajib Dia Ikut.” Ryzal Minta Netizen Beri Ruang & Hormat Cara Maryam Berpantang!

Saat melahirkan anak, pasti sang ibu perlu melalui proses berpantang. Ada yang mengikut cara tradisional tak kurang yang memilih cara moden.

Walau apa jua pilihan yang penting itu adalah untuk kesihatan diri dan juga bayi.  Terutama bagi bayi yang menyusu badan.

Bagi sesetengah ibu  Kini memilih cara yang lebih  moden sehinggakan hampir tidak mengikut kaedah pantang seperti dahulu. Sehingga kan perkara ini sering menimbulkan perdebatan antara netizen Di media Sosial.

Sementelah ada selebrti yang memuat naik kaedah berpantang. Terbaru, isteri kepada Ryzal Ibrahim iaitu Maryam . Selebriti media Sosial ini turut menerima tempias teguran netizen baru-baru ini sehinggakan Ryzal berkongsi mengenai isu tersebut.

Maryam atau nama sebenarnya You Narae, iaitu wanita warga Korea. Isteri saya bukan Melayu, bukan Cina, bukan India dan budaya negara lain tidak diwajibkan untuk dia ikuti. Isteri saya peluk Islam atau erti kata lain tukar agama bukan tukar budaya. Jadi, janganlah paksa orang menerima budaya bukan miliknya.

“Setakat ini, Maryam menjalani pantang cara tradisional dengan bertungku, mengurut, mandi herba dan makan makanan pantang dalam pantauan saya dan Confinement Lady dari @natalismothercare yang datang rumah kami. Itu sudah memadai bagi saya dia sanggup ikut walau bukan budaya dia,” tegas Ryzal lagi menerusi kapsyennya.

Pasangan yang cukup dikenali dengan nama @duriankimchi itu menerima beberapa komen yang mempersoalkan cara Maryam berpantang.

Jelas Ryzal, walaupun isterinya kini sudah bergelar muslimah, namun dia berharap supaya budaya isterinya itu dihormati.

“Kalau budaya pantang Melayu itu wajib untuk semua kaum, adakah orang Islam di Korea, Jepun, Eropah akan kena ikut juga? Maryam masuk Islam, bukan masuk kaum.

“Budaya dan warisan keluarga di Korea masih miliknya walaupun dia seorang Muslimah atau saudara baru. Saya minta Hajjah, Makcik, Akak serta semua disini supaya berikan ruang kepada Maryam dan hormat budaya miliknya,” Katanya lagi.


Dr Amalina Kongsi 8 Amalan Selepas Bersalin, Ikut Kajian Saintifik & Pakar Obstetrik

Umum mengetahui bahawa Pakar bedah kelahiran Malaysia yang bertugas di London, Dr Nur Amalina Che Bakri selamat bersalin bayi sulungnya  baru-baru ini di St Thomas’ Hospital.

Apa yang menarik baru 4 hari  Amalina berkongsi momen bersiar-siar bersama puteri sulungnya, Arabella Mia.

Lantaran ramai wargamaya  bertanya apa amalannya selepas bersalin, Dr Amalina berkongsi 8 amalanya menerusi hantaran terbarunya.

8 AMALAN DR AMALINA SELEPAS BERSALIN

Ramai yang bertanya mengenai penjagaan selepas bersalin yg saya amalkan. Saya akan berkongsi amalan saya sendiri yg berdasarkan kajian saintifik yg disarankan oleh pakar obstetrik dan pengalaman saya sendiri sebagai seorang doktor.

1.Amalkan makanan sihat & seimbang seumur hidup. Makan sayur-sayuran & buah. Kurang garam, gula & minyak. Makan secara bersederhana utk mengekalkan berat yg ideal. Tidak perlu pantang telur/ayam jika tiada alahan.

2.Minum air kosong 2-3 liter sehari, kurangkan minum air manis e.g air boba, milo.

3.Tingkatkan intensiti aktiviti seharian secara beransur-ansur. Jangan angkat barang yg lebih berat drp bayi anda selama 6 minggu

.4.Jika anda bersalin secara normal tanpa komplikasi, anda boleh mulakan senaman ringan sebaik sahaja anda berasa bersedia. Ini termasuk berjalan kaki (utk elak blood clots), kegel (pelvic floor exercise) & senaman perut. Anda digalakkan utk menunggu 6 minggu sebelum memulakan senaman berimpak tinggi, seperti aerobik atau berlari. Jika pendarahan (lochia) anda bertambah berat atau bertukar warna (menjadi merah jambu atau merah) selepas melakukan aktiviti, anda mungkin melakukan aktiviti secara berlebihan. Kurangkan aktiviti dan pastikan anda mendapat byk rehat. (Baca link di IG story ttg senaman). Pakai compression TED stockings utk elak blood clots.

5.Jaga bahagian perineum. Basuh dengan air dari depan ke belakang & lap sehingga kering setiap hari. Tukar maternity pad every 3-4 hours. Jika bersalin melalui C-section, bersihkan & lap luka sehingga kering setiap hari, pakai pakaian longgar & seluar dalam cotton & ambil ubat penahan sakit (paracetamol/ibuprofen selamat utk breastfeeding). Jaga kebersihan & mandi setiap hari. Ambil laxatives jika perlu utk elak constipation.

6.Buat kegel exercise utk menguatkan otot pelvis.

7.Elak hubungan seks sehingga darah lochia berhenti atau selama 6 minggu selepas bersalin.

8.Jaga kesihatan mental, jangan stress & enjoy your motherhood. Dapatkan sokongan drp suami & keluarga.

Gaya hidup sihat perlulah dilakukan seumur hidup, bukan hanya dalam tempoh 44 hari selepas bersalin. Itulah tips mudah utk jadi sihat sepanjang hayat.

Apa yang pasti, nasihat yang berdasarkan kajian bukan semborono ikut ikutan turun temurun tanpa ilmu. Tahniah doktor Amalina kerana menyedarkan ramai ibu-ibu apa maksud sebenar  berpantang sebenar.


20 Tahun Hadap Sikap Suami Panas Baran, Ustazah Asma Harun Luah Kagum

Rumah tangga yang bahagia adalah impian setiap pasangan. Rumah tangga yang dipenuhi dengan kasih sayang, rasa hormat dan penuh tolak ansur.

Tidak dinafikan, setiap hubungan suami isteri pasti akan ada cabarannya. Antaranya mempunyai pasangan yang mempunyai sikap panas baran.

Tetapi kalau sudah jodoh dengan suami begini wanita itu terpaksa melaluinya. Ada yang separuh jalan tidak lama tempoh perkahwinannya dan ada juga berpuluh tahun memendam rasa.

Sebagaimana perkongsian pendakwah bebas, Ustazah Asma Harun ini luah kagum dengan memberi tahu bahawa sebenarnya ramai wanita- wanita yang hebat di luar sana kuat bersabar dan bertahan dalam cabaran rumah tangga.

Sesuatu yang merisaukan kita lihat sekarang dalam rumah tangga apabila isteri hilang rasa hormat pada suami.

Iya, kadang isteri juga teruji dengan segelintir sikap suami yang lepas tangan dalam mendidik anak, tidak bantu uruskan rumah, panas baran atau yang mengabaikan keperluan isteri.

Sesetengah suami menggunakan alasan itu semua takdir untuk menghalalkan perbuatan yang dilakukan, tetapi sebenarnya setiap tindakan manusia adalah pilihan.

Jika suami banyak melakukan perkara yang merosakkan rumah tangga dengan sengaja atau mempunyai matlamat tersendiri, maka wajar seorang isteri hilang rasa hormat terhadap suami.

Saya sangat kagum dengan wanita-wanita yang menghadapi dugaan seperti ini.

Mereka berusaha untuk bersabar dan kekal kuat demi rumah tangga serta anak-anak.

Namun tidak bermakna, mereka perlu menelan semua tohmahan dan derita yang diberikan suami bulat-bulat.

20 TAHUN ISTERI SABAR DENGAN SIKAP SUAMI PANAS BARAN

Saya pernah terbaca luahan seorang wanita yang mengadu tentang suaminya, berkahwin selama lebih 20 tahun tetapi sangat sabar dengan sikap suami yang panas baran, kaki pukul dan lepas tangan akan tanggungjawab terhadap keluarga, bahkan anak-anak pun takut untuk berjumpa setiap kali ayah mereka pulang dari kerja.

Allahu Akbar, telinga yang mendengar pun terasa berat apatah lagi bahu yang memikul ujian tersebut.

Namun saya percaya kalian sangat hebat kerana masih bertahan dan bersabar sehingga ke hari ini. Saya doakan semoga dengan berkat kesabaran menjadi asbab hidayah buat suami untuk berubah.

Andai tidak berdaya lagi, carilah kebahagiaan sendiri tanpa bergantung kepada suami, dalam masa yang sama banyakkan berdoa kepada Allah, jangan hilang kepercayaan kepada-Nya.

Dalam membina keluarga yang harmoni, cuba mencari titik persamaan antara pasangan. InsyaAllah semua ini boleh menjadi penawar mujarab dalam membina sebuah keluarga, suami isteri menjalani kehidupan yang diisi suka dan duka, saling menghormati serta berkasih sayang sepenuh jiwa, agar akhirnya dapat dibangkitkan di dalam Syurga bersama.

Sumber: Asma’ binti Harun


“Ayah Hero Sebenar…”-Netizen Sebak Lihat Hairul Selamatkan Anak!

Ayah merupakan seorang wira dalam hidup kita, walau apa keadaan sekali pun seorang ayah secara semulajadinya akan melindungi dan menjaga anak-anaknya agar sentiasa di dalam keadaan selamat.

Hatta ketika sedang bercuti bersama keluarga, akan dilaksanakan tugasnya memastikan anak-anak sentiasa selamat dengan caranya yang tersendiri.

Baru-baru ini seperti sedia maklum, pasangan selebriti Hairul Azreen dan Hanis Zalikha bersama dua orang anaknya telah bercuti di bumi Aukland. Banyak juga video percutian mereka di sana dikongsikan di media sosial untuk tontonan peminatnya.

Dalam banyak-banyak video tersebut rata-ratanya cukup mengujakan dan salah satu video yang menarik perhatian pengikutnya adalah saat mereka sekeluarga bermain di Rainbow’s End Themepark.

Di sana Hairul dan Yusuf dilihat menaiki bot secara bersendirian.  Namun berlaku satu peristiwa di mana bot yang dinaiki oleh Yusuf tidak berhenti bergerak membuatkan Yusuf memusing di tempat yang sama. Sedangkan semua bot yang lain sudah berada di tempatnya.

Melihat keadaan Yusuf, lantas Hairul segera menjadi penyelamat anaknya dengan segera memandu bot yang dinaikinya ke arah Yusuf dengan skil seorang superhero.  Misi menyelamatkan anak selesai, dapat dilihat Hairul tersenyum menyelesaikan tugas tersebut.

Jadi betullah orang kata, ayah ini sifatnya memang seorang penyelamat, ayah adalah superhero buat anak!

Perkongsian video ini telahpun mendapat jumlah tontonan yang tinggi  sejak dimuatnaik. Meninjau di ruangan komen, pelbagai reaksi dari peminat diterimanya:


Bila Menantu Mengidam, Mertua Sanggup Kejar Lori Milo!

Milo memang sedap dan menjadi minuman sejak kita kecil lagi. Malah kejadian baru-baru ini yang dipaparkan oleh seorang suami yang memberi tahu ibu dan ayahnye mengejar sebuah lori dek isterinya mengidam minuman milo dari lori milo begitu mencuit hati.

Bukan itu sahaja, ia mengambarkan kasih sayang seorang mertua kepada menantunya.

Bagaimana pun, setelah dapat menahan lori berkenaan didapati milo belum dibancuh. Sebaliknya pemandu lori berkenaan mencadangkan agar mereka pergi ke lokasi yang bakal dilawati oleh lori milo berkenaan.

Azmer mohon doakan segala urusan wife dan familyn dipermudahkan

Dalam pada itu, isteri kepad Azmer Merzam mengakui mengidam lori milo sejak usia kandungan dua bulan lagi.

Respon netizen

Rata-rata netizen melahirkan rasa kekaguman kepada ayah dan ibu mertua wanita berkenaan. Malah ada menyifatkan bahawa wanita itu bertuah mempunyai MIL yang baik.

Baiknya MIL


“Sangat Berbeza Bergelar Ibu Sekarang.” Tak Sabar Sambut Raya Bersama Anak, Mizz Nina Mahu Tampil Sedondon Satu Keluarga!

Kehadiran si kecil yang diberi nama Musa menyuntik sinar bahagia kepada pasangan selebriti Mizz Nina dan suaminya Noh.

Perkongsian pasangan ini berkenaan si kecil meraih perhatian ramai, rata-rata menantikan untuk menatap wajah si kecil. Namun sehingga kini, pasangan muda ini memilih untuk tidak berkongsi.

Perkongsian terbaru Nina atau nama sebenarnya Shazrina Azman, kelihatan dia sedang memangku Musa meraih perhatian. Jelas terpancar seri keibuan dan kegembiraannya usai dikurniakan anugerah terindah dalam hidup mereka.

Menerusi kapsyennya, isteri kesayangan Noh meluahkan rasa syukurnya dengan setiap ujian yang diberikan kepadanya, lebih-lebih lagi apabila ujian tersebut hadir ketika bulan Ramadan.

“Banyak kali kita tersesat dan lupa tentang kebaikan dan pertumbuhan yang berlaku disebalik ujian ini, bagaimana Allah menghapuskan dosa-dosa kita untuk setiap air mata yang jatuh, dan juga setiap kesakitan.

“Saya bersyukur dengan ujian yang datang, tepat pada Ramadan, saya berdoa agar Allah izinkan saya memasuki Ramadan dengan hati yang lembut, suci dan bersedia untuk beribadah dengan sebaik-baiknya,” tulisnya berkongsi.

Akuinya, selepas memegang status ibu, kehidupannya kini banyak berubah.

“Sangat berbeza bergelar ibu sekarang,” tulisnya sambil memberitahu tidak sabar untuk mengenakan busana sedondon dengan suami dan anaknya.

Awal Mac lalu, Nina dan suami menerusi Instagram mengumumkan kehadiran Musa dalam hidup mereka dan kini sedang melalui detik bahagia bersama.

Menjengah ke ruangan komen, rata-rata rakan selebriti meluahkan rasa syukur melihat kegembiraan pasangan ini sambil menitipkan doa buat mereka.


“Terima Kasih Allah Permudahkan Urusan Kelahiran & AmanahMu Untuk Kami.” Dayah Zubit Selamat Bersalin Anak Sulung!

Wanita bernama Dayah Zubit cukup dikenali ramai kerana menjadi pengasuh kepada Siti Aafiyah yang merupakan anak Penyanyi nombor satu Negara.

Namun, selepas mengambil keputusan mendirikan rumahtangga, dia kemudiannya berpindah dan mengikut suaminya, Ridzuan Razali yang merupakan  seorang pemain bola sepak negeri Terengganu.

Dayah zubit kemudiannya berkongsi berita gembira bakal menimang cahaya mata sulung. Namun seminggu sebelum melahirkan, dia terjatuh daripada motosikal. Dengan keadaan dirinya yang sarat hamil dan menunggu hari untuk bersalin, Dayah mengalami kecederaan namun kandungannya selamat.

Terbaru menerusi laman Instagramnya,  pasangan ini berkongsi kegembiraan apabila bergelar ibu dan ayah.Tanggal 7 Februari 2022, tepat jam 2.41 pagi lahirlah anak yang dinanti-nantikan pasangan ini.

Ridzuan turut berkongsi berita yang sama. Berita kelahiran cahayamata mereka dimuatnaik bersama sekeping gambar Ridzuan sedang mendukung bayinya.

Dalam kapsyennya, Ridzuan menitipkan rasa syukur kepada Yang Maha Esa  atas kurniaan tersebut.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ilmu Jahitan Yang Kena Tahu, Tali Tape Ikut Warna Dan Inci. Baru Tak Salah Beli Saiz Baju.

Ilmu jahitan yang kena tahu, baru tak salah beli baju. Bagi yang gemar membeli pakaian secara online tentu akan menghadapi masalah salah ukur baju.

Yang peliknya ukuran dirasakan sudah tepat, namun apabila baju sampai ada yang salah saiz,.

Sebenarnya ia berlaku disebabkan tali tape yang digunakan. Hakikatnya tidak ramai yang tahu bahawa tali tape pengukur baju mempunyai jenis warna yang berbeza inci.

Untuk elak salah ukur baju, ikuti perkongsian ini.

“Ingat sama..”

Nak share ilmu malam ni pasal ‘tali tape’, ada perbezaan rupanya. Ingat sama.

-Warna hijau dan kuning untuk ukur baju or seluar yang dah siap dijahit.

-Warna putih untuk buat baju or seluar yang hendak dijahit.

-If beli baju online di Malaysia biasa guna inci UK (tape hijau or kuning).

Ukurannya berbeza sangat-sangat. Kalau anda nak tempah baju atau nak ukur baju online tu muat or tidak, mohon pastikan tali inci anda adalah yg hijau atau kuning tu.

Ada yg mengatakan takda kaitan dengan warna, jadinya cara selamat nak tahu mana inci yg betul.

• Semak dgn pembaris sm
• Jika tulis cun (市寸) = China
• Ada 7 senggat antara inci = UK
Jika beli baju online (Malaysia) biasanya guna inci UK


Nak Wajah Lebih Berseri, Gunakan Inai. Bukan Dipakai Tapi Dimakan!

Ini satu lagi perkongsian yang menarik untuk dicuba dan sebenarnya telah lama diajarkan oleh bidan-bidan di kampung terutamanya kepada wanita yang tengah berpantang.

Malah daun inai juga jika dimakan boleh membantu mengatasi masalah bahagian intim yang berbau kurang menyenangkan.

Untuk itu, ayuh pelajari bagaimana cara penyediaan jamu ini yang telah dikongsikan oleh Puan Ct Fatimah.

Sekarang akak nak kongsi petua ibu wajah berseri-seri selepas pantang.

Bahan-bahan :

Daun inai segengam
Lesung batu buat menumbuk

Cara-cara penyediaan :

1. Cuci bersih daun inai

2. Tumbuk lumat daun inai

3. Gentel-gentelkan kecil2 sebesar kepala mancis tu.

4. Simpan dalam bekas kecil dan letak dalam peti ais.

Cara pengambilan :

Makan selama 2 minggu selepas sarapan
1 biji sehari

Kesannya :
Wajah terlihat pinkish dan glowing serta bahagian intim tidak berbau.


“Tak Nampak Baby Bump. Diam-Diam Dah Trimester 3.” Bakal Timang Cahaya Mata, Mira Filzah Kongsi Berita Kehamilan!

Teka- teki selebriti cantik manis, Mira Filzah   hamil bertebaran di media sosial penghujung Tahun lepas, Namun empunya diri menafikan dan meminta peminatnya mendoakan yang baik-baik buatnya.

Namun selepas pulang dari bercuti baru-baru ini, Pasangan ini kemudiannya mengumumkan berita bakal menimang cahaya mata Sulung tidak lama lagi.

Mira kini sedang hamil dan kini kandungannya memasuki trimester ketiga.

“Syukur Alhamdulillah, segala puji bagi Allah pemilik seluruh alam, perkhabaran diterima pada tahun lepas yang kami akan menimang cahaya mata sulung kami. Insha’Allah, usia kandungan akan memasuki trimester ketiga tidak lama lagi.

“As with everyone who have wishes and plans to build a family, we also have our own personal experience of the highs and lows throughout our own journey so far. Let it be known that we feel and pray only the good for everyone too. But surely it is only with Allah’s knowledge and ultimate wisdom, lies what is good and best for each one of us, in time and in place. Sesungguhnya, Dialah sebaik-baik perancang.

Dalam pada itu, Mira turut mengucapkan terima kasih atas dia yang dititipkan selama ini buat dirinya dan rumahtangga yang dibina bersama Wan Emir.

Kepada semua yang berharap dan mendoakan kami dari dulu hingga kini, dengan rasa insaf dan rendah diri kami mengucapkan jutaan terima kasih, semoga Allah SWT merahmati dan mengangkat segala usaha dan doa setiap seorang daripada kita, aamin amin YRA.

“Rabbij’alni muqimas salati wa min dhurriyati rabbana wa taqabbal du’a”

(Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku)

Surah Al-Ibrahim: Ayat 40

Pasangan sama cantik sama padan ini memuatnaik berita gembira tersebut bersama sekeping gambar berdua berserta alat kehamilan.

Rata-rata termasuklah rakan selebriti mengucapkan tahniah dan mendoakan semoga dipermudahkan urusan buat Mira sepanjang kehamilannya.

lisasurihani MasyaAllah Tabarakallah!!! Congratulations! So happy for u both and the fam! 💙
dayahbakar Alhamdulillah❤❤❤😍😍😍 Semoga dipermudahkan semua urusan, diberikan keselamatan untuk mommy and baby ❤
irine_nadia Alhamdulillah tahniah Mira😍😍😍😍😍😍 moga dipermudahkan urusan mengandung hingga bersalin nanti❤
ctdk Alhamdullillah, jaga diri & kandungan baik baik.❤
ali_jawahiriy Xnmpk baby bump tau² 7 bulan… Neelofa pun kantoi🔥
cheenta.my Omggg tak sabar nak tengok baby emiramirah mesti comel gilaa kan kan mcm parents dia😍😍
lala_0mar Alhamdulilah, dah agak sbb mira nampak kurus maybe morning sickness teruk. Congrats miwa & husband❤
aries_huda89 Alhamdulillah… Kenapa mira kurus dh terjawab kan guys..doa semoga dipermudahkan urusan bersalin nya nanti

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Tinggi Jugak Expected Salary Yang You Mintak Ye…” Lelaki Ini Dedah Trik Nego Gaji Yang Mesti Buat Bila Mohon Kerja Baru.

Kadang kala, apabila berpindah kerja, kita pastinya inginkan gaji yang lebih tinggi   di tempat kerja baru.

Namun, jika cara salahnya, ia mungkin makan diri, apabila permohonan kerja tidak berjaya apabila gaji yang dimohon tinggi.

Ingin tahu cara trik yang betul, ikuti perkongsian lelaki ini.

________________________________________

TINGGI JUGAK EXPECTED SALARY YANG YOU MINTAK YE… KENAPA YOU MINTAK GAJI MACAM TU?

Al-kisah, dulu aku pernah hadir satu temuduga di Company MNC yang aku namakan Company A.

Aku namakan penemuduga yang interview aku tu Encik M. Encik M adalah HOD di Company A.

Macam biasa, Encik M tanya soalan² standard macam kat bawah ni semasa temuduga:

-Serba sedikit pasal diri sendiri.

-Kenapa aku nak kerja di Company A

-Peranan aku kat tempat kerja semasa dan

-Kebolehan yg aku boleh offer kepada Company A.

Then, tiba lah masa untuk discuss berkenaan expected salary yang mana soalan ini memang amat mencabar untuk di jawab semasa sesi temuduga.

Encik M: Saya tengok expectation salary you dalam borang temuduga ni, TINGGI JUGAK EXPECTED SALARY YANG YOU MINTAK YE. KENAPA YOU MINTAK GAJI MACAM TU?

Aku: Sebelum saya menjawab soalan Encik, Encik setuju kebolehan yang saya ada akan memberi ADDED VALUE kepada company Encik?

(Encik M mengangguk tanda setuju)

Baik, selain dari value yang saya ada. Saya juga telah mengambil kira benefit2 yang saya dapat dari company tempat saya bekerja sekarang. In my current company, saya entitled:

1) 18 days annual leave

2) 14 days annual medical leave

3) Monthly parking allowance

4) Petrol card

5) Reimbursable monthly mobile phone bill

6) Internet dongle limit to 20GB quota

7) Medical coverage for family including maternity delivery expenses maximum RM4,000 for normal RM6,000 for caesarean

8) Annual bonus average 1-2 bulan setahun.

(Encik M dilihat mencatat semua benefit yang aku nyatakan)

After total up all amount dan saya increase another 30%, itu lah value yang saya tulis di dalam borang temuduga yang ada di depan Encik sekarang.

Encik M: Herm..you tunggu sekejap. Saya nak call HR.

(Aku menunggu dengan sabar dan selepas 15 minit, Encik M kembali ke bilik temuduga)

Baik, saya dah discuss dengan HR. Ada some benefit company you sekarang we cannot match. Can you consider contract position rather than permanent? Tanya Encik M kepada aku.

Aku: Boleh, dengan syarat the contract will be minimum 2 years and the expected salary will increase another 40%.

Encik M: Haish, itu terlalu tinggi to add another 40%. Why so high???!

Aku: Saya ada family dan long term commitment yang perlu ditanggung. With a risk my contract will only last 2 years and further I’m losing some of benefit yang saya dapat sekarang. I think it’s fair.

Encik M: Okey..Make sense! Baik lah Rahman. I will discuss internally. We will come back to you as soon as possible.

After a week, HR company A call aku.

Macam biasa HR nego gaji. Aku bagi diskaun 2% (hahaha.Trick nego gaji.Start with low rate dulu)

And after a week, aku pun dapat Offer Letter dengan gaji 38% more dari current salary aku masa tu..So,maknanya diskaun 2% aku tu diterima

Syukur…Rezeki..

So, kawan². When you are trying to put any expected salary value, please make sure you know what is the value you are talking about.

By the end of the day, ONLY YOU CAN DEFEND YOUR VALUE. Bukan orang lain.

Sumber: Ir Abdul Rahman Bahasa


Kulit Tangan Lembut Bukan Sebab Tak Buat Kerja Ya. Tapi Kesan Amalkan Petua Ni!

Pernah dengar tak orang dulu-dulu cakap kalau tangan perempuan itu terasa kasar, tandanya rajin buat kerja rumah. Anda setuju atau tidak? Sekarang cuba pula rasa kulit tangan anda, bagaimana?

Jika terasa kering dan kasar ada baiknya anda segera lakukan beberapa cara ini untuk merawat kulit tangan anda. Agar kulit tangan yang kasar bertukar menjadi lembut, halus dan mulus. Nah, selepas ini buatlah seberapa banyak sekali pun kerja-kerja rumah, pasti tidak sedikit pun menjejaskan kelembutan kulit tangan anda. Selamat mencuba!

2. Kelapa parut mempunyai kadar kelembapan yang tinggi dan dapat membantu mengatasi masalah kulit kering. Jadi anda boleh lulurkan kelapa parut pada bahagian tangan mahu pun keseluruhan kulit badan jika mahu.

3. Campurkan 4 sudu minyak zaitun dalam semangkuk air suam. Kemudian rendam tangan anda selama 10 hingga 15 minit. Cuba amalkan 3 kali seminggu. Pasti kulit akan lebih lembap dan lembut.

4. Penggunaan minyak aroma terapi juga boleh membantu untuk melembutkan kulit tangan. Pilih la minyak aromaterapi yang anda suka untuk mengurut tangan. Cuba buat setiap hari. Urutan yang lembut boleh menghilangkan keletihan dan lenguh tangan serta melancarkan peredaran darah.

5. Meramas beberapa biji limau nipis yang telah dipotong boleh membantu menjadikan kulit lebih halus. Ini kerana limau nipis dikatakan bertindak menanggalkan sel kulit mati. Lakukan sekurang-kurangnya dua kali dalam seminggu.

6. Ambil lidah buaya dan buangkan kulitnya. Kemudian gunakan jeli lidah buaya untuk diratakan pada keseluruhan telapak tangan. Urut secara lembut dan lakukankan secara rutin. Bukan sahaja kulit tangan akan menjadi lebih lembut malah kulit lebih bersih dan berseri.


“Jangan Terlalu Melihat Derhaka Isteri, Sehingga Lupa Derhaka Sendiri.” Deep Perkongsian Lelaki Ni!

Jika reda anak datang daripada reda ibu bapa maka reda isteri datang daripada reda suami. Isteri yang solehah akan menjadi ketua bidadari di syurga nanti sedangkan isteri yang nusyuz tempatnya di neraka.

Justeru, isteri wajib mengikut perintah dan faham kehendak suami. Kerana itu, antara rela dan terpaksa, si isteri akan akur biarpun terselit rasa kecewa. Namun, sejauh mana suami cuba untuk memahami keinginan atau  apa yang disukai oleh sang isteri. Arahan macam mana yang membuatkan isteri boleh terima tanpa terpalit perasaan ‘terpaksa’. Cubalah fahami.

SUAMI DERHAKA
=============

Kalau isteri menyakiti hati suami, tandanya derhaka pada suami tapi bagaimana kalau suami menyakiti hati isteri?

Jawapan Ustaz :

Berdosalah juga cuma tidak ada istilah suami derhaka pada isteri, tapi suami akan ditandai oleh Malaikat sebagai derhaka pada Allah SWT.

Kerana isteri, rezeki kau bertambah.

Kerana isteri, maka lahirlah zuriat kau.

Kerana isteri, makan pakai kau dijaga.

Kerana isteri, tenang hati kau.

Kerana isteri, lembut pemandangan mata kau.

Kerana isteri adalah satu-satunya manusia yang boleh melihat cacat cela kau yang tersembunyi dari pandangan mata kau dan masih menerima kau seadanya.

Janganlah sakiti hati mereka, ingatlah setiap pengorbanan mereka walaupun kecil dimata kau tapi besar untuk dirinya.

Setiap peluh yang menitik, yang dikerjakan untuk keluarganya, setiap air mata yang menitis untuk anak-anak dan suaminya adalah salah satu tanda dia isteri yang terbaik buat kau wahai yang bergelar suami.

Mengapa Wanita sering menangis?

Jawab Allah :

Kerana Wanita itu unik. Aku ciptakan mereka sebagai makhluk yang istimewa.

Aku kuatkan bahunya untuk menjaga anak-anaknya.

Aku lembutkan hatinya untuk memberi rasa aman.

Aku kuatkan rahimnya untuk menyimpan benih manusia.

Aku teguhkan peribadinya untuk terus berjuang saat yang lain menyerah.

Aku beri dia naluri untuk tetap menyayangi, walau dikhianati oleh teman, walau disakiti oleh orang yang disayangi.

Wanita makhluk yang tabah dan kuat. Tapi jika suatu saat dia menangis itu kerana aku beri air mata untuk membasuh luka batin dan memberi kekuatan baru.

Wanita itu tersangatlah istimewa.

Kirimkan pada Wanita yang kau sayangi.

Kirimkan juga pada lelaki agar mereka lebih menghargai Wanita.

Dan agar kau tahu bahawa Wanita itu adalah ciptaan Allah yang istimewa.


Guna Garam Jika Mahu Atasi Masalah Rambut Gugur.

Geramnya bila setiap kali  terpandang rambut yang gugur. Pelbagi cara dicuba, sehinggakan ada sanggup melabur wang semata-mata untuk membeli produk-produk syampu mahal, tonik rambut, pergi membuat rawatan di salon. Namun, masalah keguguran rambut tidak juga selesai.

Untuk anda yang mahu cuba petua tradisional tanpa menggunakan bahan kimi, mungkin boleh cuba perkongsian dari Mami Dhia tentang masalah ini. Jom semak sama-sama!

“Siapa kat sini Ada masalah rambut gugur?
Mesti stress kan rambut gugur , rambut nipis rambut dah jarang jarang dan rambut dah nak BOTAK?

Meh Kita nak share tips mudah murah dan senang , guna barang yang Ada kat dapur saja( paling senang di abad ini )

Sy dah Amal kan , alhamdulillah berkesan rambut dah kurang gugur dah .. yang paling best rambut dah tumbuh semula , terpacak pacak anak rambut Kita.

Caranya:
Ambil sedikit garam dan campur dalam shampoo yang dipakai Sekarang .. huh pelik kan ?? Tapi tu lah hakikat nya .. Cuba dulu baru tahu .. shampoo tu tidak kisah jenis jenama apa sekali pun .. cuma tambah garam je Dalam shampoo tu .. Lepas tu Mandi lah macam biasa.

Kelebihan:
* Rambut akan lembut dari biasa.
* Satu Famili boleh pakai.
* Jangan lupa goncang lepas campur garam.

Moga bermanfaat


Jangan Fake, Ibu Tak Payah Sorok Stres Depan Anak. Luah Je, Hilang Beban!

Tak dinafikan jadi ibu ni besar tanggungjawabnya. Bagi surirumah, kerja yang perlu dibuat semestinya tidak akan habis. Di tambah pula bagi yang bekerja, bertambahlah beban yang dipikul sehari-hari. Dengan nak melayan anak lagi! Fuhhh.

Bila dah sibuk banyak kerja, mula la datang stres melanda diri. Waktu tu, bukan sahaja tak mampu nak fokus pada kerja, emosi juga terganggu sehingga boleh mengalirkan air mata! Tanpa sedar, rupanya anak melihat apa yang kita sedang alami.

Bila berhadapan dengan situasi tersebut, apa yang perlu ibu buat? Jujur atau berdalih supaya anak tidak tahu apa yang ibu rasa? Bagi yang ragu-ragu boleh tengok perkongsian dari Puan Wawa Shauqi.

Jadi mak ni, ada waktu yang saya akui, saya lost balance. Nak jadi mak, nak jadi isteri, nak jadi life planner, nak cope dengan kepenatan mengandung. Semua nak pikul dalam satu masa.

Beberapa minggu lepas, saya burn out. Kepala rasa tepu sangat. Tak terpikul dah rasa.
Malam tu saya menangis teruk. Kebetulan, husband pula sibuk mengurus hal hantar ambil abah dari Pahang ke IJN, balik ke Pahang.

Saya tinggal semua kerja rumah dan menangis di bilik. Datang Aqlan si 6 tahun tu memujuk. Macam anak kecik, saya terus peluk dia. Bahu saya digosok-gosok lembut.
Beberapa minit lepas tu, lega sikit rasa. Agak-agak dah reda, Aqlan tanya saya.

“Mama ok?”
“Mama overwhelmed. Mama stres. Rasa tak larat dah nak kerja.” Kata saya. Tak segan dah tunjuk muka huduh, berselaput air mata.
“Kalau mama tak larat, mama rehatlah dulu. Mama ajar Aqlan. Nanti boleh Aqlan tolong mama sikit-sikit.”
Katanya.

Dengan anak saya yang ni, memang saya sejenis telus je cerita hal ehwal perasaan. Dah macam kaunselor saya buat dia. Bila dia pulak datang mengadu, saya pulak jadi kaunselor dia.

“Mama kena buat apa ye Aqlan? Mama kena berenti kerja ke? Mama kena usaha lagi?”
Saya cuba menguji dia.
“Ikut mama la. Mama nak berenti boleh. Tapi Aqlan suka mama usaha lagi.”
Katanya dengan tenang. Sambil tangan menepuk-nepuk belakang saya.

Waktu awal-awal jadi mak dulu, saya skeptikal juga. Takut sangat, bila kita mudah zahirkan air mata depan anak, anak pun ikut fragile. Tapi, pandangan saya berubah, bila dengar sendiri dari nasihat psikologis.

“It’s healthy. As long as we model healthy coping strategy.”

Meluahkan tak sama dengan mengeluh. Bila kita mengeluh, anak pun belajar mengeluh. Tapi meluahkan emosi yang dihadapi, ia berbeza.

Maknanya,
1) Lebih baik kita telus dan terbuka dalam meluahkan kita punya masalah dan perasaan. Berbanding kita sorok dan tidakkan perasaan sendiri.
2) Bila kita lebih terbuka, dan validate perasaan sendiri, anak pun lebih terbuka dengan masalah yang dia hadapi. Dari situ datangnya rasa selesa untuk mereka datang berkongsi. Dan jadikan kita tempat nak merujuk.
3) Sebaliknya, bila kita sorok masalah, dan tidakkan kesedihan yang kita lalui, anak cenderung untuk ikut sorok masalah dan perasaan sendiri. Itu lebih berbahaya dan meningkatkan risiko depres dalam diam.
4) Kajian dari Journal of Psychology pernah memetik, mak ayah yang selindungkan stres dan masalah yang dihadapi, interaksi di antara anak-anak lebih dingin. Dan hubungan sihat antara anak-anak dan parents susah terjalin.
5) Apa yang terbaik adalah, kita terus terang pada anak. Dan tunjukkan cara kita handle rasa stress tu.
6) Antara ‘coping strategy’ yang boleh kita modelkan pada anak adalah :
🟡 Selesa luahkan perasaan pada anak
🟡 Positive self talk : “Insya Allah, mama akan usaha lagi.”
🟡 Bertaawuz
🟡 Berdoa minta petunjuk Allah
🟡 Deep breathing
🟡 Peluk untuk dapatkan support
🟡 Tulis list strategi/ solusi, macam mana nak selesaikan masalah tu.
.
Awal tu memang tak yakin. Takut anak pun ikut fragile dan tisu macam kita. Sebaliknya saya nampak anak saya ni lebih pandai ekspresikan apa yang dia rasa. Syukur alhamdulillah.

Especially Aqlan. Sebab dia lebih banyak dapat kesempatan berbicara secara terbuka bab emosi dengan saya. Dia tak sempurna. Kuat merengek juga. Kalau marah tu, keluar juga suara singa.

Tapi alhamdulillah, dia mampu terbuka ekspresikan apa yang dia rasa. Dia tak kekok nak minta tolong untuk cope emosi yang dia rasa susah nak cope. Dan masya Allah, dia boleh namakan emosi kompleks yang dia lalui.
.
It’s hard. But possible.
Semoga anak-anak kita jadi anak-anak yang beruntung. Sebab ada mak ayah sendiri sebagai tempat yang selamat untuk mereka tuju. Dan bahu untuk anak bersandar bila rasa perlu.

Meneliti di ruangan komen, ramai yang bersetuju dengan pendapat yang diberikan oleh puan Wawa Shauqi ini. Malah ada juga yang mengakui dan turut buat benda yang sama pada anak-anak mereka.

Sumber : Facebook Wawa Shauqi


Hilangkan Masalah Miss V Berbau Selepas Haid, Orang Perempuan Perlu Buat Ni!

Orang tua dulu selalu berpesan supaya anak-anak perempuannya menjaga bahagian dalaman terutama sekali bahagian yang paling intim itu. Sebabnya di situlah juga terletak rahsia kebahagiaan rumah tangga.

Salah satu caranya adalah dengan amalan minum air herba selepas waktu haid. Ini khusus  bertujuan untuk menjaga bahagian dalaman wanita teruramanya miss V agar kekal bersih, sihat dan seterusnya mengelakkan daripada berlakunya ada bau yang kurang menyenangkan jika tidak dijaga dengan sebaik mungkin.

Ini sebagaimana juga yang diamalkan oleh Puan Suzy Honey dan turut dikongsi untuk manfaat bersama.  Ayuh kita pelajari cara penyediaannya dan selepas ini bolehlah diamalkan.

Saya kongsikan cara mudah menjaga kewanitaan anda selepas kedatangan haid . Menjadi wanita harus peka dengan penjagaan dalaman. Barulah bahagia sentiasa dan bertambah keyakinan. Inilah dikatakan cantik sebenarnya dari dalam !

Selepas haid sila amalkan resepi minuman :

Bahan-bahan:

*1 batang serai diketuk
*2cm kunyit hidup di ketuk
* setiap 1 bunga lawang/cengkih/pelaga/ kayumanis
*sehelai daun pandan
* 3-5 ketul gula batu saiz kecil.

Cara Penyediaan:

Insha allah jika rajin amalkan, tidak perlu bimbang miss V berbau selepas haid. Amalan ini menyegarkan.

Siapa yang boleh amalkan ini ya :

*Anak dara
*Wanita sudah berkawin
Wanita mengandung dilarang ya. Tunggu dalam pantang boleh amalkan ini.


Masuk Tahun Ke-2 Peluk Islam, Margaret Gan Bersyukur Diberi Kesihatan Baik Untuk Berpuasa

Pelakon veteran dan juga boleh dikatakan saudara Islam baru kita, Margaret Gan, 80, bersyukur diberikan kesihatan yang baik dan kuat untuk berpuasa ramadan buat kali kedua serta melakukan solat tarawih sejak memeluk Islam, tahun lalu.

Memetik laporan Harian Metro, dia tenang dan gembira menjalani ibadah puasa yang memberi peluang kepadanya menambahkan amalan sebagai bekalan di akhirat nanti.

“Alhamdulillah, dah empat hari kita umat muslim berpuasa. Saya bersyukur dan gembira masih diberikan rezeki kesihatan yang baik oleh Allah untuk berpuasa pada tahun ini. Termasuk, dapat melakukan solat tarawih.

“Anak pun ada meminta saya cuba buat 21 rakaat solat tarawih kalau boleh. Alhamdulillah, saya dapat buat pada hari pertama Ramadan. Itu pun saya solat secara berhenti-henti. Rehat sekejap, lepas itu sambung lagi.

“Memang seronok, tapi sekarang saya buat (solat tarawih) ikut kemampuan diri saja sebab anak pun tak paksa. Dia (anak) cuma minta saya cuba, itu pun kalau boleh buatlah,” katanya ketika dihubungi.

Untuk juadah sahur dan berbuka, kata Margaret dia tiada masalah atau terlalu cerewet dalam soal pemakanan, dia makan apa saja yang dihidangkan oleh menantunya.

“Saya duduk bersama anak, menantu dan cucu, jadi apa yang mereka sudah sediakan untuk dimakan, saya makan sajalah. Tapi, kalau tekak tiba-tiba rasa nak makan air tangan sendiri, saya masih boleh memasak.

“Apapun, soal makanan saya memang tak cerewet. Selain itu, saya juga sebenarnya aktif menghadiri majlis berbuka puasa sekiranya ada jemputan. Alhamdulillah, anak pun beri kebebasan untuk saya menghadiri majlis itu,” tambahnya.

Terdahulu, Margaret bersyukur impian anak tunggalnya, Mohd Taufik Gan, 38, untuk melihat dia memeluk agama Islam termakbul pada 15 Februari tahun lalu selepas menunggu dengan sabar bertahun-tahun lamanya.

Sumber : Harian Metro


Taat Pada Suami, Ganjaran Syurga Menanti Buat Isteri

Setelah sah dua jiwa lelaki dan wanita bernikah, secara automatik mereka digelar suami isteri. Maka di situ juga secara automatiknya si isteri akan berada di bawah tanggungjawab suami.

Dalam rumah tangga. Hak suami di atas isterinya mengalahkan hak siapapun setelah hak Allah dan Rasul-Nya, termasuk hak kedua orang tuanya. Mentaatinya dalam perkara yang baik menjadi tanggungjawab yang terpenting seorang isteri kepada suaminya. Gelaran isteri yang mentaati suaminya disebut sebagai Isteri Solehah.

Seorang isteri solehah akan sentiasa menempatkan ketaatannya kepada suami di atas segala-galanya, dan tentu sahaja bukan ketaatan yang dimaksudkan di sini dalam kederhakaan kepada Allah, kerana tidak ada ketaatan dalam maksiat kepada Allah swt.

Isteri yang solehah akan mentaati suami di manapun, dalam situasi apapun, senang mahupun susah, lapang mahupun sempit, suka ataupun duka. Ketaatan isteri seperti ini sangat besar pengaruhnya dalam menumbuhkan cinta dan memelihara kesetiaan suami. Allah berfirman;

فَالصَّالِحَاتُ قَانِتَاتٌ حَافِظَاتٌ لِلْغَيْبِ بِمَا حَفِظَ اللَّهُ

“Wanita (isteri) solehah adalah yang taat lagi memelihara diri ketika suaminya tidak ada kerana Allah telah memelihara mereka.” (surah al-Nisa’: 34)

Perkongsian kali ini adalah tentang kelebihan isteri yang baik dalam mentaati suaminya, antaranya ialah :-

(1). SYURGA ATAU NERAKA SEORANG ISTERI DI BAWAH TELAPAK KAKI SUAMI*

Ketaatan isteri kepada suami adalah jaminan syurga baginya. Rasulullah saw bersabda;

إِذَا صَلَّتِ الْمَرْأَةُ خَمْسَهَا وَصَامَتْ شَهْرَهَا وَحَفِظَتْ فَرْجَهَا وَأَطَاعَتْ زَوْجَهَا قِيلَ لَهَا ادْخُلِى الْجَنَّةَ مِنْ أَىِّ أَبْوَابِ الْجَنَّةِ شِئْتِ

“Bila seorang isteri telah mendirikan solat lima waktu, berpuasa bulan Ramadhan, menjaga kesucian dirinya, dan taat kepada suaminya, nescaya kelak akan dikatakan kepadanya; Masuklah ke Syurga dari pintu manapun yang engkau suka.” (riwayat Ahmad)

Suami adalah syurga atau neraka bagi seorang isteri. Keredhaan suami menjadi asbab keredhaan Allah. Istri yang tidak diredhai suaminya karena tidak taat dikatakan sebagai wanita yang derhaka dan kufur terhadap nikmat suaminya.

Kenapa wanita banyak masuk neraka? Jawabannya dalam hadits berikut; Ketika selesai Rasulullah saw dari solat kusuf (solat gerhana matahari), baginda saw bersabda menceritakan syurga dan neraka yang diperlihatkan kepada beliau ketika solat;

وَرَأَيْتُ النَّارَ فَلَمْ أَرَ كَالْيَوْمِ مَنْظَرًا قَطُّ وَرَأَيْتُ أَكْثَرَ أَهْلِهَا النِّسَاءَ. قَالُوا: لِمَ يَا رَسُوْلَ اللهِ؟ قَالَ: بِكُفْرِهِنَّ. قِيْلَ: يَكْفُرْنَ بِاللهِ؟ قَالَ: يَكْفُرْنَ الْعَشِيْرَ وَيَكْفُرْنَ اْلإِحْسَانَ، لَوْ أَحْسَنْتَ إِلىَ إِحْدَاهُنَّ الدَّهْرَ، ثُمَّ رَأَتْ مِنْكَ شَيْئًا قَالَتْ: مَا رَأَيْتُ مِنْكَ خَيْرًا قَطُّ

“Dan aku melihat neraka. Aku belum pernah sama sekali melihat pemandangan seperti hari ini. Dan aku lihat ternyata majoriti penghuninya adalah para wanita.” Mereka bertanya, “Kenapa para wanita menjadi majoriti penghuni neraka, ya Rasulullah?”

Baginda menjawab, “Disebabkan kekufuran mereka.” Ada yang bertanya kepada beliau, “Apakah para wanita itu kufur kepada Allah?” Beliau menjawab, “(Tidak, melainkan) mereka kufur kepada suami dan mengkufuri kebaikan (suami). Seandainya engkau berbuat baik kepada salah seorang isteri kalian pada suatu waktu, kemudian suatu saat ia melihat darimu ada sesuatu (yang tidak berkenan di hatinya) nescaya ia akan berkata, ‘Aku sama sekali belum pernah melihat kebaikan darimu’.” (riwayat Bukhari dan Muslim ).

(2). TINGGINYA KEDUDUKAN SUAMI DI MATA ISTERINYA*

Rasulullah saw bersabda;

لَوْ كُنْتُ آمِرًا أَحَدًا أَنْ يَسْجُدَ لأَحَدٍ لأَمَرْتُ النِّسَاءَ أَنْ يَسْجُدْنَ لأَزْوَاجِهِنَّ لِمَا جَعَلَ اللَّهُ لَهُمْ عَلَيْهِنَّ مِنَ الْحَقِّ

“Seandainya aku memerintahkan seseorang untuk sujud pada yang lain, maka tentu aku akan memerintah para wanita untuk sujud kepada suaminya kerana Allah telah menjadikan begitu besarnya hak suami yang menjadi kewajiban isteri.” (riwayat Abi Daud, al-Tirmidzi, Ibnu Majah dan Ahmad)

Hak suami bagi seorang isteri berada di atas hak sesiapapun manusia termasuklah hak kedua orang tua. Hak suami bahkan harus didahulukan oleh seorang isteri daripada ibadah-ibadah yang bersifat sunnah.

(3). DILARANG BERPUASA SUNAT DAN MEMBAWA TETAMU LAIN DALAM RUMAH MELAINKAN DENGAN IZIN SUAMINYA*

Rasulullah saw bersabda;

لَا يَحِلُّ لِلْمَرأَةِ أَن تَصُومَ وَزَوجُهَا شَاهِدٌ إِلاَّ بِإِذنِهِ، وَلَاْ تَأْذَن فِي بَيتِهِ إِلاّ بِإِذنِهِ

“Tidak halal bagi seorang perempuan berpuasa sementara suaminya ada di rumah kecuali dengan izinnya. Dan tidak boleh baginya meminta izin di rumahnya kecuali dengan izinnya.” (riwayat al-Bukhari dan Muslim).

Jabir ra menceritakan dalam haji wada’, Rasulullah saw menyampaikan suatu pesanan dalam khutbahnya;

فَاتَّقُوا اللَّهَ فِي النِّسَاءِ، فَإِنَّكُم أَخَذتُمُوهُنَّ بِأَمَانِ اللَّهِ، وَاستَحلَلتُم فُرُوجَهُنَّ بِكَلِمَةِ اللَّهِ، وَلَكُم عَلَيهِنَّ أَلَّا يُوطِئنَ فُرُشَكُم أَحَدًا تَكرَهُونَهُ، فَإِن فَعَلنَ ذَلك فَاضرِبُوهُنَّ ضَربًا غَيرَ مُبَرِّحٍ، وَلَهُنَّ عَلَيكُم رِزقُهُنَّ وَكِسوَتُهُنَّ بِالمَعرُوفِ

“Bertaqwalah kepada Allah berhubung hak isteri-isteri kamu. Kamu mengambil mereka dengan amanah dari Allah, dan kamu halal berhubungan dengan mereka kerana Allah halalkan melalui akad. Hak kamu yang menjadi kewajiban mereka, mereka tidak boleh membenarkan lelaki asing masuk ke rumah. Jika mereka melanggarnya, pukullah mereka dengan pukulan yang tidak menyakitkan. Sementara mereka turut mempunyai hak agar disediakan makanan dan pakaian dengan cara yang wajar, yang menjadi tanggungjawab kamu.” (riwayat Muslim)

ونقل ابن حجر عن النّوويّ قوله؛ في هذا الحديث إشارة إلى أنّه لا يُفتات على الزّوج بالإذن في بيته إلاّ بإذنه، وهو محمول على ما لا تعلم رضا الزّوج به، أمّا لو علمت رضا الزّوج بذلك فلا حرج عليها

“Ibnu Hajar menukil keterangan dari an-Nawawi mengenai hadis ini, bahawa hadis ini terdapat isyarat di mana isteri tidak boleh memutuskan sendiri dalam memberikan izin masuk rumah, kecuali dengan izin suami. Dan hal ini difahami untuk mengelakkan terjadinya hal yang tidak diketahui oleh isteri tentang apakah suaminya redha ataukah tidak. Namun, jika isteri yakin suaminya redha dengan keputusannya, tidak menjadi masalah baginya.”

Sebagai contoh, tetamu yang tidak perlu izin daripada suami yang terdiri kaum kerabat suami atau isteri. Mereka boleh dipersilakan masuk, selama masih mahram dengan isteri. Tetapi untuk tetamu asing, bukan mahram, atau bahkan tidak termasuk keluarga suami mahupun isteri, sementara suaminya tidak ada di rumah maka isteri tidak boleh mengizinkan tetamu itu masuk sewenang-wenangnya. Jika tetamu itu menyampaikan salam, cukuplah isteri menjawab salamnya dengan wajar tanpa membuka pintu. Jika tetamu itu menyedari ada penghuni di dalamnya, dan dia minta izin masuk, cukuplah bagi isteri menyampaikan bahawa suami tidak di rumah dan tidak boleh diizinkan masuk

(4). DILARANG MENJAUHKAN DIRI DARI TEMPAT TIDUR SUAMINYA.*

Dalam hak berhubungan suami-isteri, jika suami mengajaknya untuk berhubungan, maka isteri tidak boleh menolaknya di atas alasan yang tidak munasabah. Rasulullah saw bersabda;

إِذَا بَاتَتِ المَرْأَةُ هَا جِرَةً فِرَاشَ زَوْجِهَا لَعَنَتْهَا الْمَلاَئِكَةُ حَتَّى تُصبِحَ، وَفِى رِوَايَةِ، حَتَى تَرْجِعَ

“Apabila seorang wanita menghindari tempat tidur suaminya pada malam hari, maka para malaikat melaknatnya hingga ke pagi hari”. Dalam suatu riwayat yang lain disebutkan, “Sehingga dia (isteri) kembali (kepada suami).” (riwayat al-Bukhari dan Muslim).

(5). BERBAKTI DI DALAM RUMAHTANGGA SUAMINYA.*

Di antara kewajiban seorang isteri atas suaminya juga adalah, hendaknya seorang isteri benar-benar menjaga amanah suami di rumahnya, baik harta suami dan rahsia-rahsia suaminya, begitu juga bersungguh-sungguh mengurus urusan-urusan rumahtangga suaminya. Rasulullah saw bersabda;

وَالْمَرْأَةُ فِى بَيْتِ زَوْجِهَا رَاعِيَةٌ وَهْىَ مَسْئُولَةٌ عَنْ رَعِيَّتِهَا

“Dan wanita menjadi pemimpin di rumah suaminya, dia akan diminta pertanggungjawaban mengenai amanah yang diurusnya.” (riwayat al-Bukhari).

Justeru itu Allah berfirman;

Kata Syaikhul Islam Ibnu Taimiyyah (maksud), “ayat ini menunjukkan wajibnya seorang isteri taat kepada suami dalam hal berbakti kepadanya, ketika bepergian bersamanya dan lain-lain. Sebagaimana juga hal ini diterangkan dalam sunnah Rasulullah saw.” (Lihat Majmu al-Fatawa 32/260-261)

Berkhidmat kepada suami dengan melayaninya segala keperluan suaminya adalah di antara tugas kewajiban seorang isteri. Bukan sebaliknya, isteri yang malah dilayani oleh suami. Ibnu al-Qayyim berdalilkan ayat di atas, jika suami menjadi pelayan bagi isterinya, dalam memasak, mencuci, mengurus rumah tangga, anak-anak dan lain-lain, maka itu termasuk perbuatan mungkar kerana ia bererti suami sudah tidak lagi menjadi pemimpin. Justeru, kerana tugas-tugas isteri dalam melayani suami-lah, maka Allah pun mewajibkan para suami untuk memberi nafkah kepada isterinya mengikut kemampuan suaminya. (rujuk Zaad al-Ma’aad 5/188-199)

(6). TIDAK BOLEH KELUAR RUMAH DENGAN SUKA HATI MELAINKAN DENGAN IZIN SUAMI*

Seorang isteri juga tidak boleh keluar rumah kecuali dengan izin suami. Kerana tempat asal wanita itu adalah di dalam rumah suaminya. Sebagaimana firman Allah dalam surah al-Ahzab, ayat 33;

وَقَرْنَ فِي بُيُوتِكُنَّ وَلَا تَبَرَّجْنَ تَبَرُّجَ الْجَاهِلِيَّةِ الْأُولَىٰ

“Dan hendaklah kamu (wanita-wanita) tetap di rumahmu dan janganlah kamu berhias dan bertingkah laku seperti orang-orang Jahiliyah yang dahulu.” (surah al-Ahzab: 33)

Ibnu Katsir berkata (maksudnya), “Ayat ini menunjukkan bahawa wanita tidak boleh keluar rumah kecuali ada keperluan yang mustahak.” (Tafsir al-Quran al-Adzim 6/408)

Dengan demikian, wanita tidak boleh keluar rumah melainkan untuk urusan yang penting atau termasuk membeli keperluan rumah seperti untuk memasak dan lain-lain. Jika bukan urusan tersebut, maka seorang isteri tidak boleh keluar rumah melainkan dengan izin suaminya. Syaikhul Islam Ibnu Taimiyah menyatakan lagi, “Tidak halal bagi seorang wanita keluar rumah tanpa izin suaminya, jika ia keluar rumah tanpa izin suaminya, bererti ia telah berbuat nusyuz (derhaka), bermaksiat kepada Allah dan Rasul-Nya, serta layak mendapat hukuman dari suaminya.”

Menurut jumhur fuqaha’ (Maliki, Hanafi, Syafi’e, dan Hanbali), nusyuz itu bererti;

هو خروج الزوجة عن طاعة زوجها

“Bahawa ia (nusyuz) adalah keluarnya seorang isteri dari ketaatan terhadap suaminya.”

Semua ketentuan yang telah Allah tetapkan di atas sama sekali bukan bertujuan untuk membatasi gerak para wanita, merendahkan harkat dan martabatnya, sebagaimana yang dilaung-laungkan oleh orang-orang kafir tentang ajaran Islam. Semua itu adalah syariat Allah yang sarat dengan hikmah dan pengajaran. Dan hikmah dari melaksanakan dengan tulus ikhlas semua ketetapan Allah di atas adalah berlangsungnya bahtera rumah tangga yang harmoni dan penuh dengan keamanan. Ketaatan isteri kepada suami pun hanya dibatasi dalam perkara-perkara yang baik sahaja, sesuai dengan kemampuan selama ia tidak mengarahkan kepada maksiat.

يَا أَيُّهَا الَّذِينَ آَمَنُوا قُوا أَنْفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ

“Wahai orang-orang yang beriman, peliharalah dirimu dan keluargamu dari api neraka yang bahan bakarnya adalah manusia dan batu; penjaganya malaikat-malaikat yang kasar, keras, dan tidak menderhakai Allah terhadap apa yang diperintahkan-Nya kepada mereka dan selalu mengerjakan apa yang diperintahkan.” (surah al-Tahrim: 6)


Hilangkan Mengantuk Tidur Ubatnya. Tapi Elakkan Pada 10 Waktu Ni, Sebab Ianya Dilarang!

Bulan puasa, tidak sama seperti hari-hari biasa. Seharian menahan lapar dan dahaga dan kadang kala  menyebabkan badan berasa letih dan mata pula sering terasa mengantuk.

Apatah lagi bila ibu-ibu ada yang tidur lewat mengurus rumah tangga dan terpaksa pula bangun awal untuk menyediakan menu bersahur untuk keluarga.

Jadi tak hairanlah bila ada masa terluang, ingin sahaja dilayan rasa mengantuk dengan tidur seketika bagi menghilangkan kelesuan.

Bercakap tentang tidur, rupanya kita bukan boleh tidur sembarangan.  Bahkan ada masa-masa tertentu Islam melarang kita tidur dan ini disenaraikan oleh PU Salman untuk pemahaman bersama. Jom semak.

TIDUR2 YANG DILARANG DLM ISLAM

1. Tidur sebelum Isya.

وكان يكره النوم قبلها

Nabi saw tidak suka tidur sebelum isya.
Hr Bukhari Muslim

Imam Ramli dalam kitab nihayah;

ويكره النوم قبلها أي صلاة العشاء لما فيه من خوف استمراره إلى خروج الوقت

Dan makruh tidur sebelum isya kerana bimbang terus tidur sampai ke subuh.

2. Tidur bahagian atas rumah (rooftop) yg tiada penghadang.

Nabi saw bersabda:

من بات على ظهر بيت ليس له حجار فقد برئت منه الذمة

Sesiapa yang tidur diatas rumah yang tiada penghadang sesungguhnya telah terlepas dari tanggungan.

Hr Abu Daud

3. Tidur terdedah sebahagian badan pada matahari.

Nabi saw bersabda:

إِذَا كَانَ أَحَدُكُمْ فِي الشمس ، فَقَلَصَ عَنْهُ الظِّلُّ ، وَصَارَ بَعْضُهُ فِي الشَّمْسِ وَبَعْضُهُ فِي الظِّلِّ، فَلْيَقُمْ

Apabila kami berada tengah panas kemudian mengecut bayang sehingga menjadi sebahagian dalam bayang dan sebahagian terdedah cahaya matahari hendaklah dia bangun. Hr Bukhari

Dlm kitab kasyaful qina:

وَيُكْرَهُ َنَوْمُهُ وَجُلُوسُهُ بَيْنَ الظِّلِّ وَالشَّمْسِ ، لِنَهْيِهِ عَنْهُ

Dilarang tidur dan diduk antara bayang dan sinaran matahari kerana ada larangan.

4. Tidur selepas subuh.

Imam asSafarini berkata:

يكره نومك ـ أيها المكلف ـ بعد صلاة الفجر؛ لأنها ساعة تقسم فيها الأرزاق، فلا ينبغي النوم فيها

Makruh tidurmu selepas solat subuh kerana sesungguhnya ia waktu dibahagi2 rezki maka tidak patut tidur.

Nabi saw bersabda bila melihat fatimah tidur selepas subuh:

يا بنية قومي اشهدي رزق ربك، ولا تكوني من الغافلين،
فإن الله يقسم أرزاق الناس ما بين طلوع الفجر إلى طلوع الشمس

Wahai anakku bangunlah saksikan rezki tuhanmu dan jangan tergolang dari org yang lalsi sesungguhnya Allah membahagi2 rezki antara terbit fajar hingga terbit matahari. Hr Baihaqi.

5. Tidur lepas asar.

Khawwat bin jubair ra berkata:

كان نوم أول النهار خرق، وأوسطه خلق، وآخره حمق

Tidur pagi merosakkan, tengahari akhlak yg baik dan tidur petang menyebabkan kebodohan. Hr Ibnu Abi Syaibah. Ibnu Hajar kata sanadnya sahih.

6. Tidur berseorang di rumah.

أن النبي صلى الله عليه وسلم نهى عن الوحدة، أن يبيت الرجل وحده أو يسافر وحده

Nabi saw melarang dari berseorang iaitu bermalam berseorangan dan bermusafir berseorangan.

Ibnu imad asSyafie dlm kitab tashilil maqasid menyatakan makruh tidur berseorangan.

7. Tidur meniarap .

مرَّ رسولُ اللهِ صلَّى اللهُ عليه وسلَّم على رجلٍ مُنبطِحٍ ، فقال : هذه ضَجعةٌ لا يُحبُّها اللهُ عزَّ وجلَّ

Rasulullah saw lalu pada seorang laki meniarap dan bersabda: Ini baring yang Allah tidak suka. HrBaihaqi

Ada lafaz: إن هذه ضجعة يبغضها الله
Sesungguhnya ini baring yg Allah murka.

Ada lafaz: إنها ضجعة أهل النار sesungguhnya ini baring ahli neraka.
Hadis larangan adalah sahih

8. Tidur sambil meletakkan sebelah kaki pada yang lain jika terdedah aurat.

وأن يرفع الرجل إحدى رجليه على الأخرى وهو مستلق على ظهره

Nabi saw melarang baring menelentang sambil meletakkan satu kaki pada yg lain.

Imam nawawi berkata:

أحاديث النهي عن الاستلقاء رافعا إحدى رجليه على الأخرى، محمولة على حالة تظهر فيها العورة أو شيء منها

Hadis larangan ditafsirkan sekiranya bimbang terdedah aurat atau sebahagiannya.

9. Tidur berjunub tanpa mandi dan berwuduk.

ثلاث لا تقربهم الملائكة : جيفة الكافر ، والمتضمخ بالخلوق ، والجنب إلا أن يتوضأ

3 manusia tidak dihampiri oleh malaikat : mayat non Muslim, lelaki yg mewarna tubuhnya dan berjunub hingga dia berwuduk.

10. Tidur tidak bersihkan diri.

مَنْ بَاتَ وَفِي يَدِهِ رِيحُ غَمَرٍ، فَأَصَابَهُ شَيْءٌ، فَلاَ يَلُومَنَّ إِلاَّ نَفْسَهُ

Sesiapa yg tidur dan tangannya ada bau daging lalu ditimpa sesuatu mka jangan cela melainkan dirinya.
Hr Abu Daud ,Tirmizi dan ibnu majah.

11. Tidur di laluan binatang (dan juga manusia)

وَإِذَا عَرَّسْتُمْ فَاجْتَنِبُوا الطَّرِيقَ فَإِنَّهَا طُرُقُ الدَّوَابِّ وَمَأْوَى الْهَوَامِّ بِاللَّيْلِ

Dan apabila kamu nak singgah diakhir malam jauhi dari jalan kerana ia adalah laluan binatang dan serangga. Hr Muslim

Disediakan oleh pu salman (yg suka tidur )


Ibu Diwadkan Akibat Covid-19 & Anak Terus Rayu Nak Jumpa Walau Sekejap!

Umum mengetahui apabila seseorang itu positif covid-19, akan dengan segera di tempatkan  di hospital untuk mendapatkan rawatan selanjutnya.

Apa yang menyedihkan pula, bermula sejak tiba ke hospital, berpindah ke unit rawatan rapi atau ke wad pengasingan, ianya menjadi sebuah perjalanan yang teramat sunyi tanpa ditemani ahli keluarga.

Semuanya dilakukan sendiri dan senario ini juga tentu mengundang rasa pilu buat kaum keluarga akibat tidak dapat menemani orang tersayang ketika mereka sakit.

Ini sebagaimana yang cuba dikongsikan oleh doktor ini tentang satu kejadian di hospital.

“Tak boleh ke saya nak jumpa mak saya doktor? Sekejap pun jadilah.”

Sayup-sayup suaranya di hujung talian. Yang pasti, ianya berselang seli dengan bunyi esakan tangisan kesedihan.

“Minta maaf puan. Buat masa ni memang kami tak dapat benarkan sesiapa pun masuk ke sini. Kita tak boleh ambil risiko kerana ia boleh jadi berpunca dari virus bahaya yang boleh berjangkit.”

Aku terpaksa menerangkan lagi buat kesekian kalinya.

Seperti mana kebanyakan hospital lain, wabak virus maut yang melanda memaksa kami di sini mengubah cara kerja seharian. Ada sebahagian ruang di jabatan kecemasan perlu ditutup sepenuhnya kepada waris dan keluarga pesakit.

Langsung tak dapat benarkan mereka untuk masuk.

Bahkan tak semua kakitangan kesihatan diberikan keizinan berada dalam ruang tu.

Hanya beberapa orang staf saja dalam satu-satu masa yang akan bertugas merawat pesakit di situ.

Itu pun kami perlu berpakaian perlindungan lengkap yang menutupi seluruh anggota badan. Siap wajib mengenakan penutup kepala dan juga perisai muka (face shield).

Panas, berpeluh lencun, tak dapat nak bernafas dengan selesa disebabkan topeng muka, semua tu terpaksa ditahan. ‘Zero’ tolak ansur.

Kecuaian mungkin akan menyebabkan jangkitan pada si perawat sendiri.

Segala urusan perhubungan dengan waris dilakukan melalui telefon atau pun rakan kami yang bertugas sebagai ‘runner’ di luar.

“Tak apalah doktor. Tapi tolong ya, berikan rawatan yang terbaik untuk mak saya. Saya masih nak jumpa dia lagi.”

Sayu benar rayuannya.

“Baik puan. Kami usahakan yang terbaik. Selebihnya kita serah pada Tuhan. Puan sekeluarga teruskan berdoa.”

Lantas aku meletakkan talian kemudian berpaling ke arah tubuh emak kepada wanita tu. Jasad tua itu terlantar lesu di atas sebuah katil.

Tiub pernafasan jelas terletak antara mulutnya bersambung ke mesin bantuan pernafasan.

Turun naik pergerakan dadanya, patuh mengikut aturan setting pada mesin tersebut.

Dia tiba sebentar tadi dalam keadaan hampir tak sedarkan diri. Nafasnya termengah-mengah dan bila dadanya diaskultasi, bunyi paru-paru kedengaran terlampau sempit menggambarkan proses pernafasan yang teramat sukar.

Rawatan awal segera diberikan namun keadaannya masih serupa.

Lantas kami terpaksa memasukkan salur tiub ke dalam saluran pernafasan lalu menyambungkannya ke mesin bantuan pernafasan.

Terpaksa.

Demi mengelakkan bebanan melampau pada tubuh yang boleh mengakibatkan degupan jantung terhenti secara tiba-tiba.

Kisah ini hampir sama dengan apa yang sedang berlaku di kebanyakan tempat di negara kita.

Ada pesakit yang tak bernasib baik. Dijangkiti entah dari mana. Demam, batuk, selsema lalu kemudian keadaan merosot secara tiba-tiba.

Serangan teruk pada fungsi pernafasan hingga akhirnya bergantung pada mesin bantuan.

Yang paling menyakitkan, mereka terpaksa lalui semua itu seorang diri.

Bermula sejak tiba ke hospital, berpindah ke unit rawatan rapi atau ke wad pengasingan, ianya menjadi sebuah perjalanan yang teramat sunyi.

Tiada ahli keluarga yang dapat menemani.

Tiada kawan mahupun sahabat handai yang hadir menjenguk.

Dan jika ditakdirkan penyakit tersebut meragut nyawa, maka hanya pasukan dari bahagian kesihatan saja yang mengurus jenazah.

Tiada waris yang melihat dan mendekati jenazah hinggalah selesai pengkebumian.

Percayalah.

Selagi mana rantaian virus ni tak diputuskan, selagi itulah kesedihan begini akan terus berulang.

Dan ia boleh berlaku pada aku sendiri, kau dan kita semua.


Rai Hari Lahir Dengan Belikan Hadiah Untuk Ibu & Ayah. Terbaik Cara Saudara Firdaus Ni!

Terasa bahagianya membaca perkongsian dari seorang anak ini saat meraikan hari jadinya.

Umumnya, bila kita menyambut hari kelahiran pastinya kitalah yang menerima hadiah daripada seseorang.

Namun berbeza dengan apa yang dilakukan oleh Encik Firdaus Wong ini, di mana dihari jadinya pada 18 Januari lalu, dia memberikan hadiah kepada kedua orang tuanya.

Kenapa dia melakukan itu, jom ketahuinya melalui perkongsiannya ini.

Bagaimana saya sambut harijadi saya hari ini?

Breakfast dengan ibu bapa saya yang belum Muslim kemudian bawa mereka membeli persiapan Tahun Baru Cina dan juga membeli hadiah harijadi. Bukan beli hadiah harijadi untuk diri saya tetapi membelikan hadiah untuk mereka.

Birthday saya kenapa belikan hadiah untuk mereka pula?

Merekalah asbab saya dilahirkan di dunia ini dan kemudian dikurniakan hidayah memeluk Islam pada 2005.

Mereka jugalah yang mendidik dan menjaga saya. Merekalah yang lebih layak menerima hadiah pada hari lahir saya dan bukannya diri saya.

Sebelum memeluk Islam, saya hanya meraikan harijadi dengan kawan-kawan sahaja tetapi setelah memeluk Islam, saya mempunyai perspektif yang lain. Yang layak meraikan adalah IbuBapa saya dan yang layak menerima hadiah adalah IbuBapa saya bukannya saya & saya sepatutnya mendahulukan IbuBapa saya pada harijadi saya.

Mereka banyak menyokong gerak kerja dakwah dan kebajikan saya walaupun belum Muslim. Saya telah mengajak mereka memeluk Islam berkali-kali dan saya hanya mampu berdoa agar Allah bukakan hati mereka, adik beradik saya serta ahli keluarga mertua saya yang belum Muslim untuk memeluk Islam. Allahuma Ameen.

*Jangan tanya umur berapa. Biarlah rahsia. InshaAllah masih muda lagi.


Kisah Bella, Rupanya Ini Sejarah Hidupnya. Siapa Mak Ayahnya? Cikgu Ini Beri Jawapan.

Kisah adik Bella yang merupakan seorang kanak-kanak kelainan upaya (OKU) Sindrom Down menjadi tumpuan seluruh negara.

Anak istimewa ini dipercayai didera semasa di bawah jagaan seorang pengasas pusat kebajikan pertubuhan bukan kerajaan (NGO)

Saban hari ada yang meluahkan rasa sebak mengenai kisah adik yang malang ini. Malah Tunku Mahkota Johor, Tunku Ismail Sultan Ibrahim dan Che’ Puan Besar Khaleeda Bustamam turut memberi perhatian kes ini.

Nyata, kisah adik  Bella ini membuatkan ramai yang meruntuh sedih. Namun pastinya ada mempunyai persoalan siapa mak ayahnya? Apa sejarah hidupnya?

Bagi yang tertanya-tanya sejarah adik Bella ini, ikuti perkongsian, Cikgu Mohd Fadli Salleh menerusi perkongsian facebooknya.

INI SEJARAH HIDUP BELLA

Ramai orang tahu kisah sadih, tragis dan merobek hati tentang adik Bella. Kisah adik Bella yang luka teruk seluruh tubuh badan kerana disyaki didera.

Adik Bella ini anak Down Syndrome yang berusia 14 tahun. Adik Bella ditemui sekitar 8 tahun lalu mundar mandir seorang diri di Kuala Lumpur.

Tanpa penjaga, tanpa sesiapa. Seorang diri berjalan di setiap lorong tanpa hala tuju. Ada pihak mendakwa, adik Bella merupakan anak yatim piatu. Namun dakwaan tidak dapat disahkan secara rasmi, namun tiada pihak tampil untuk menuntut adik Bella.

Bila kes ini dilaporkan kepada JKM, pihak JKM ambil adik Bella dan tempatkan adik Bella di Rumah Sinar Harapan Tengku Ampuan Najihah (Rumah under JKM) sampai dia umur 12 tahun.

Adik Bella kemudian di bawa ke Mahkamah Kanak Kanak untuk di sambung perintah penjagaan di sana sebab dia gembira dan bahagia tinggal di sana.

Ada penjaga yang dia panggil Abah dan Mak. Memang Abah dan Mak serta staff di sana sangat mengasihi Adik Bella ini.

Tapi semasa berada di mahkamah, kebetulan pengasas Rumah Bonda, Siti Bainun ada di sana untuk uruskan hal mahkamah anak-anak lain.

Bila lihat adik Bella, Siti Bainun minta hakim bagi peluang kepada dia untuk jaga Bella. Siti Bainun mendakwa, dia suka kanak-kanak Down Syndrome ini.

Sejak hari itu, adik Bella dibawa untuk menetap di Rumah Bonda sejak Julai 2020 sehingga hujung Oktober 2020 kerana Siti Bainun pun tinggal situ.

Penghuni Rumah Bonda sempat kenal dan bermesra dengan adik Bella yang menetap di sana lebih kurang 4 bulan.

Selepas itu adik Bella dibawa menetap bersama Siti Bainun di kondo miliknya. Maka sukarelawan Rumah Bonda terputus hubungan dan tidak lagi mendengar sebarang berita tentang adik Bella ini.

Sekitar bulan Februari atau Mac baru-baru ini, sukarelawan Rumah Bonda ada berjumpa dengan adik Bella di kondo. Masa ni adik Bella belum ada kesan cedera secara fizikal.

Namun adik Bella ada memaklumkan dia tak nak duduk dengan Bonda (Siti Bainun). Adik Bella banyak berkurung dalam bilik dan tak gembira seperti dia duduk di Rumah Bonda.

Sukarelawan Rumah Bonda berjumpa dengan Siti Bainun dan cakap kat dia agar pulangkan adik Bella kepada JKM memandangkan adik Bella tak happy tinggal di sana.

Siti Bainun menolak dan minta sukarelawan tersebut jangan masuk campur urusan adik Bella. Diam je lah sukarelawan ini memandangkan dia hanya sukarelawan dan Siti Bainun pengasas.

Pada 23 Jun 2021, semua penghuni Rumah Bonda termasuk anak-anak yang menetap di kondo dikuarantin kerana covid. Masa inilah semuanya terdedah.

Luka adik Bella tidak dapat disorok dari pengetahuan doktor dan sukarelawan Rumah Bonda.

Adik Bella dikatakan kena simbah air panas, dipijak lutut, dipaksa makan najis dan muntah, dibogelkan, diikat dan pelbagai jenis seksaan yang tak terbayang mata.

Di sinilah bermulanya kes adik Bella yang disyaki didera terbongkar. Namun masa tu, ia hanya diketahui oleh beberapa pihak sahaja, tidak secara meluas sehinggalah Puan Mona Din meviralkan isu ini.

Nota : Kisah ini saya dapat dari sumber sahih yang secara langsung berhubung dengan adik Bella sejak adik Bella berusia 12 tahun.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Nak Isi EA Form, Kena Tahu Gaji Yang ‘Start’ Kena Potong Cukai Bulanan. Begini Caranya.

Kelaziman pada bulan Mac, adalah bulan untuk para pekerja mengisi borang EA. Ia merupakan borang penyata gaji / saraan setahun bagi pekerja-pekerja swasta.

Borang ini sangat penting kerana di dalam penyata itu ada dinyatakan segala butiran dan maklumat berkenaan gaji, bonus, ganjaran atau kemudahan yang diberikan oleh majikan.

Contohnya seperti, syarikat beri kemudahan kereta, caruman EPF, bayaran cukai yang ditolak daripada gaji (pcb) setiap bulan dan zakat. Setiap butiran akan ditulis dalam borang tersebut.

Selain itu, borang ini juga penting untuk memohon pinjaman kereta atau rumah, pihak bank akan minta sediakan borang ini. Oleh yang demikian, kita simpan borang ini untuk kegunaan bagi sebarang pinjaman atau kegunaan pada masa akan datang.

BERAPA GAJI YANG START KENA POTONG CUKAI BULANAN (PCB)?

Mesti ada yang tertanya-tanya, berapa sebenarnya gaji yang start kena potong PCB?

Adakah fresh graduate yang dapat gaji RM 2,000 akan dikenakan potongan PCB?

Baik. Hari ni aku nak share pasal benda ni.

Ikut laman web LHDN: mulai Tahun 2015 individu yang mempunyai pendapatan penggajian tahunan melebihi RM34,000 (selepas potongan KWSP) perlu mendaftar fail cukai pendapatan. So, bila korang ada fail cukai, maka PCB bulanan akan di potong dari gaji korang.

So, ini bermakna penggajian RM 34,000 setahun bersamaan dengan RM 2,833.34 x 12 bulan.

Jadi, adakah individu yang bergaji bulanan RM2,833.34 akan dikenakan cukai? Jawapannya of course lah TIDAK. Sebab apa?

Sebab RM 2,833.34 adalah gaji bersih setelah ditolak EPF. So, berapa gaji basic yang diperlukan untuk dapat gaji bersih RM 2,833.34 ni?

Basically, Gaji basic RM 3,184 adalah gaji basic minimum yang akan dikenakan potongan PCB. Tak percaya? Jom kita kira:

Gaji pokok = RM 3,184.00
Tolakan EPF (11%) = (RM 350.19)
Gaji Bersih = RM 2,833.81

RM 2,833.81 x 12 bulan = RM 34,005.72

Jadi, kalau gaji basic korang RM3,184 sebulan, BUJANG and TAK KAHWIN lagi. Maka korang akan dikenakan potongan PCB.

Berapa banyak kena potong? RM 1.00 je sebulan.

Below dari RM3,184. Tak akan dikenakan potongan PCB OKAY!.

Macam mana pulak dengan:

• Pekerja yang dah berkahwin, tapi isteri / suami tak bekerja?
• Pekerja yang dah berkahwin, tapi isteri / suami tak bekerja dan ada anak sorang?
• Pekerja yang dah berkahwin, isteri / suami berkerja?
• Pekerja yang dah berkahwin, isteri / suami berkerja dan ada anak sorang?

Mengikut Lampiran 1-Jadual PCB yang di published oleh LHDN (link: http://lampiran1.hasil.gov.my/pdf/pdfam/Jadual_PCB_2018.pdf

Gaji minimum yang akan start potong PCB untuk:

• Pekerja yang dah berkahwin, tapi isteri / suami tak bekerja: RM 4,001 (Potongan PCB bulanan: RM 50.40)

• Pekerja yang dah berkahwin, tapi isteri / suami tak bekerja dan ada anak sorang: RM4,166 (Potongan PCB bulanan: RM 50.25)

• Pekerja yang dah berkahwin, isteri / suami berkerja: RM3,141 (Potongan PCB bulanan: RM1.00)

• Pekerja yang dah berkahwin, isteri / suami berkerja dan ada anak sorang: RM3,311 (Potongan PCB bulanan: RM1.10)

Tapi jangan lupa ya, banyak jugak tax rebate bila korang:

• Sambung belajar: max. RM 7,000 setahun

• Buat Medical Checkup: max. RM 500 setahun

• Perlaburan dalam SSPN: max. RM 8,000 setahun

• Life Insurance: max. RM 7,000 setahun (kalau keja gomen dan berpencen)

• Life Insurance: max. RM 3,000 setahun (kalau yg keja private)

• Medical or Education Insurance: max. RM 3,000 setahun
.
Beli Handphone Samsung / beli computer Huawei, beli bola sepak Adidas, even korang bayar unifi tiap2 bulan tu pun boleh ada tax rebate. Tapi max. RM 2,500 je lah setahun untuk semua tu.

Contohya, kalau korang beli:
Handphone: RM 1,000
Laptop: RM 1,600
Unifi: RM89 x 12 bulan = RM 1,068
Total: RM 3,668

Korang boleh claim maximum RM 2,500 je..BUKAN total RM 3,668 tau!

Last but not least. Kepada yg muslim, BAYARLAH ZAKAT PENDAPATAN. Zakat fitrah yg korang bayar RM7 untuk diri sendiri dan untuk ahli keluarga yang lain pun boleh claim as tax rebate.

So, plan lah perbelanjaan korang untuk tahun ni. Supaya korang akan dapat maximum kan tax rebate untuk e-filing tahun depan. Dalam masa yang sama jugak mendapat keberkatan Allah swt bila korang MEMBAYAR ZAKAT (Amin…🤲🏻🤲🏻)
.
Moga bermanfaat

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ketahui Tip Didik Anak Tentang Wang. Termasuk  Latihnya Simpan 10% Daripada Wang Saku Sekolah


“Bila Cantik Ramai Nak Dekat, Itu Mitos.” Ada Yang Takut Nak Approach. Erra Fazira Tenang Diaju Soal Jodoh.

Sambil tersenyum manis apabila diajukan soalan mengenai jodoh. Era Fazira tenang menjelaskan satu persatu pertanyaan para wartawan mengenai hal jodohnya yang sentiasa mendapat perhatian daripada peminatnya.

Tidak jemu mata memandang aktres jelita ini. Raut wajah bujur sireh manis bertudung litup serta tutur kata yang sopan membuatkan dirinya punya aura tersendiri.

Pesona yang dimiliki oleh pelakon jelita ini, Fazira binti Wan Chek atau dikenali sebagai Erra Fazira sungguh istimewa.

Mempunyai sepasang mata yang menawan serta susuk tubuh yang tinggi, langsing dan fotogenik, bekas ratu cantik Malaysia sentiasa manis dipandang mata tabah meneruskan kehidupannya. Dia kini hidup bahagia bersama anak perempuan tunggalnya.

Soal Jodoh

Soal jodoh, ajal, maut dan rezeki bukan dalam genggaman tangan kita. Semuanya dalam genggaman yang Maha Pencipta. Ia telah tertulis sejak azali lagi atau sering kita baca telah tersurat di loh Mahfuz. Siapa kita untuk menidakkannya dengan kuasa dan izin-Nya.

“Mencari jodoh bukan mudah.”

Erra ketika ditemui pada sidang media Showcase Awie Romantika pada penghujung bulan lalu berkata, jika jodoh itu membuatkan hidup tidak tenang lebih baik menjalani kehidupan sendirian.

Namun ini tidak bermakna dia gembira dengan kehidupannya sekarang. Tetapi jauh disudut hatinya dia redha dengan ketentuan Ilahi buatnya.

Bila Cantik Ramai Nak Dekat, Itu Mitos!

Dalam pada itu, apabila diajurkan soalan mengenai memiliki wajah rupawan menjadi aset untuk membuatkan ramai yang ingin mendekatinya. Namun dakwaan itu disangkal dengan penuh makna oleh pelakon filem Pasrah berusia 48 tahun.

Dengan spontan Erra menjelaskan bahawa ia dakwaan itu adalah mitos sambil tersenyum manis.

“Itu mitos! Orang cantik, artis. Ramai nak dekat.”

“Bagi saya itu tak relevan. Oleh kerana artislah, ada yang takut nak approach.”

Katanya lagi, jika dirinya bukan artis bekerja dengan membuat andaian sebagai guru atau kerja pejabat mungkin ada yang berani melamarnya.

“Saya dari dulu peka dengan hal ini. Nama saya dikenali dalam industri ini. Pada mereka, artis ini high maintenance, high profile. Orang biasa-biasa tak layak untuk approach. Saya hadapi masalah itu.

Namun katanya ada pro dan kontra apabila dikenali ramai. Katanya sebagai orang yang dikenali ramai dia juga perlu berhati-hati dalam memilih siapa yang ingin mendekatinya.

Banyak Kali ‘Dikahwinkan.’

Sudah lali dengan pelbagai gossip mengenai jodoh dirinya, membuatkan pelakon jolokan Primadona Filem Melayu ini, tidak mudah melatah apabila terpali dengan dakwaan yang sedap didengar termasuk menjadi isteri kedua.

“Dah biasa dari dulu banyak kali ‘di kahwin’.”

Baginya sukar untuk menghentikan dakwaan sedemikian lantaran penggunaan media sosial.

“Saya tidak boleh menghalang tapi jika ia memberi kesan kena buat sesuatu. Tetapi jika ia tidak memberi kesan, saya tak kisah nak cakap apapun. Saya rasa yang perlu berubah adalah orang itu.

Mengenai jodohnya, Erra berharap para peminatnya mendoakan yang terbaik buat dirinya.

“Saya hanya nak minta doa. Apa jua jodoh, siapa jodoh dan apa juga status, doakan terbaik buat Era.

“Tak ada masalah untuk Era nak kahwin. Tak nak kahwin ker. Saya bukan kanak-kanak ‘rebina’ atau remaja yang baru nak mulakan kehidupan.

“Saya dah ada kehidupan. Cuma sekarang ni nak teruskan macam mana. Doakan yang terbaik buat saya,” ujarnya mengukir senyuman manis.

Untuk makluman, Erra dengan Engku Emran berkahwin pada 25 Oktober 2007 dan dikurniakan cahaya mata perempuan, Engku Aleesya yang kini berusia 13 tahun. Pasangan itu bagaimanapun, menoktahkan pernikahan mereka pada 18 Februari 2014.

Sebelum itu, Erra  dan Yusry sebelum ini pernah mendirikan rumah tangga bersama penyanyi, pelakon, dan pengarah filem, Yusry Abdul Halim pada tahun 2003 namun berpisah tiga tahun kemudian.

Keluarga Talk: Mengukir Bahagia Tidak Semestinya Harus Korban Diri


Atas Nasihat Doktor, Batal Hasrat Duduki UPSR Setelah Disahkan Barah Otak. Meruntun Jiwa Perkongsian Ini

Kala seramai 440,743 murid tahun enam menduduki Ujian Pencapaian Sekolah Rendah (UPSR), seorang anak sulung yang juga merupakan ketua pengawas, tidak mampu berbuat demikian sebaliknya menunggu rawatan lanjut buat dirinya setelah disahkan mengidap barah otak.

Sesiapa sahaja yang bergelar ibu atau bapa, tentu meruntun jiwa apabila anak disahkan begitu dalam sekelip mata sahaja dan cita-cita untuk menduduki UPSR terpaksa dibatalkan atas nasihat doktor.

Doa mengiringi buatmu adik, Mohd. Rusyaidi Mohd. Ridzuan moga kembali sembuh seperti sedia kala. Pasti setiap penyakit ada ubatnya dik! InsyaAllah.

Menurut laporan dari Kosmo Online, murid ini dari Sekolah Kebangsaan (SK) Jerantut di sini terpaksa melupakan hasrat menduduki Ujian Pencapaian Sekolah Rendah (UPSR) yang diadakan hari ini apabila disahkan mengidap barah otak.

Mohd. Rusyaidi Mohd. Ridzuan, 12, yang juga ketua pengawas di sekolah berkenaan kini menerima rawatan di Hospital Kuala Lumpur.

Bapanya, Mohd. Ridzuan Abdul Manaf, 41, berkata, anak sulungnya daripada lima beradik itu tidak dapat menduduki UPSR setelah menerima nasihat doktor.

“Along (Mohd. Rusyaidi) nak ambil UPSR di hospital, tetapi doktor mahu dia berehat kerana masih lagi menjalani rawatan untuk mengetahui tahap kanser yang dihidapi,” katanya.

Berat bahu memandang berat lagi bahu yang memikul.  Sebak dengan berita ini, kaum keluarga,saudara mara dan rakan-rakan sentiasa memberi sokongan tanpa henti.


7 Manfaat Air Rebusan Jintan Manis. Antaranya Bantu Cuci Usus Dan Juga Masalah Angin. Jom Cuba, Gerenti Puas Hati!

Biasanya, rempah ini digunakan di dalam masakan. Jangan tak tahu, jintan manis bukan sekadar penambah rasa keenakan makanan, malah ia memiliki khasiat tersendiri.

Berikut beberapa khasiat yang ada di dalam rempah jintan manis yang anda tidak ketahui sebelum ini.  Antaranya:

1. Cuci usus
Jintan manis sejenis herba berserat tinggi, bertindak seperti ‘julap’ untuk mencuci usus kecil dan usus besar secara sederhana. Herba ‘pelawas’ ini melancarkan proses perkumuhan dan mencuci dinding usus dari toksin, kotoran dan mendapan degil. Yang bagusnya, ia tidak mengakibatkan cirit-birit.. proses pembuangan lebih bersahaja dan tidak terasa senak perut! Sistem metabolisma menjadi lebih teratur dan semestinya ia membantu melangsingkan badan!

2. Mengatasi masalah kembung perut akibat terlebih angin, gas dan asid
Jintan manis dapat merawat masalah ketidakhadaman, radang perut dan usus dengan cara mengeluarkan gas, angin dan asid yang berlebihan dalam perut. Secara tak langsung ia membuatkan perut menjadi leper dan kemas!

3. Kawal tahap kolesterol
Jintan manis kaya dgn vitamin C-B-A, bermanfaat mengekalkan daya tahan badan terhadap serangan penyakit di samping dapat mengurangkan kadar kolesterol berbahaya dalam badan. Kadar seratnya yang tinggi dapat mencegah berlakunya buasir dan kanser usus.

4. Rawat bengkak sendi, sakit badan dan lenguh2 otot
Jintan manis mengandungi ‘anethole’, sangat perlu untuk merawat masalah bengkak atau radang pada sendi, tulang dan otot! ‘Anethole’ juga diyakini dapat mengurangkan risiko keberulangan (recurrennce) penyakit kanser. Kajian menunjukkan penggunaan ‘anethole’ dapat menyekat kemaraan ‘tumor necrosis factor’ dalam tubuh manusia.

5. Diuretik
Jintan manis bersifat diuretik, bermakna ia dapat mengeluarkan bendungan air di dalam badan.. justeru merawat sembab muka, perut kembung, buncit dan senak perut!

6. Menambah kuantiti dan kualiti susu ibu
Jintan manis merangsang pengeluaran susu ibu (lactation) dan memberi kesan yang sama pada tubuh sepertimana tugas estorgen. Ia juga boleh merawat masalah kesakitan pra-haid & menopos, masalah rendah-libido dan ketegangan saraf. Dengan meminum secawan teh jntan manis waktu malam, ia dapat menenangkan saraf dan membuatkan anda lebih mudah tidur malam.

7. Merawat gejala pra-haid, pra-menopos dan rendah libido
Jintan manis dapat mengatasi masalah kesakitan dan kekejangan saraf pra-haid, mengurangkan simptom-simptom pra-menopos dan menggalakkan daya keinginan seksual secara semulajadi (dan berkesan!)

8. Pelbagai manfaat lain
Jintan manis dapat mengekang selera makan, menyegarkan nafas, menurunkan panas badan, merawat jangkitan mata, meredakan sakit tekak, memulih batuk dan membuang kahak.

Resepi air jintan manis ini dikongsikan oleh Lin Na Pesona menerusi sebuah page Masak Apa Hari Ini. Jom tonton dan boleh cuba sendiri nanti.

1 sudu makn jintan manis
1cawan air panas( betul-betul panas ye )
Rendam 30 minit bertutup…minum suam sebelum sarapan pagi dan sebelum tidur..

P/s kesan yang saya rasa dh cuba seminggu…lawas buang angin. Lawas buang air besar kecil..berpeluh..dan selera mkn macam kurang sikit.

Kredit : lin na pesona via mahn